
»MEDLEMMERNE  ER  NØGLEN« 

Jeg  vil  gerne  udtrykke  min  dybeste  tak 
for  ældste  M.  Russell  Ballards  dejlige 
artikel  »Medlemmerne  er  nøglen«  i 
septemberudgaven  af  Liahona  (engelsk) 
2000.  Det  er  en  artikel,  som  ethvert  ward 
har  brug  for,  og  den  kan  benyttes  som  et 
stærkt  redskab  til  at  undervise  medlem- 
merne og  hjælpe  dem  til  at  engagere  sig  i 
det  herlige  værk  med  at  forkynde  evan- 
geliet og  gøre  sig  til  venner  med  nye 
medlemmer.  Jeg  har  i  sinde  at  benytte 
artiklen  til  at  undervise  vore  stavsmissio- 
nærer.  Det  er  sandt,  at  medlemsmissio- 
nærindsatsen  er  af  afgørende  betydning  for 
grundfæsteisen  og  opbyggelsen  af  Herrens 
kirke. 

Ruben  N.  Angeles, 
Legazpi  I.  Ward, 
Legazpi  Stav  i  Filippinerne 

BUDSKABET  FRA  DET  FØRSTE  PRÆSIDENT- 
SKAB GIVER  STYRKE 

Liahona  (spansk)  er  en  velsignelse  fra 
vor  himmelske  Fader.  Jeg  har  været  medlem 
af  Kirken  i  tre  år  og  har  været  abonnent  i  to 
år.  Jeg  opfordrer  medlemmer  af  Kirken  til  at 
abonnere  og  nyde  godt  af  det  åndelige  fest- 
måltid, som  findes  i  tidsskriftet. 

Det  er  et  stort  vidnesbyrd  for  mig  i 
livets  daglige  kampe.  Budskabet  fra  Det 
Første  Præsidentskab  og  de  øvrige  artikler 
er  en  hjælp  til  at  udføre  min  hjemmeun- 
dervisning  og  forberede  effektive  taler. 

Eduardo  E.  Ortiz  Picaluå, 

El  Bosque  Gren, 

Sincelejo  Distrikt  i  Colombia 


EEz 


**» 


PI 


EN  STOR  GLÆDE 

Første  gang  jeg  hørte  om  Kirken  var  fra 
mine  naboer  i  Cartagena  i  Bolivar  i 
Colombia.  Jeg  opdagede,  hvor  vidunderlig 
Kirken  er,  og  jeg  ved,  at  det  er  den  sande 
kirke.  I  dag  bor  jeg  i  Bogota,  som  jeg  flyt- 
tede til  for  at  fuldføre  min  uddannelse  på 
politiskolen.  Jeg  har  været  her  i  et  halvt  år, 
men  jeg  har  kun  haft  mulighed  for  at  være 
i  kirke  et  par  gange,  fordi  jeg  kun  har  få 
friweekender.  Men  min  far  købte  mig  et 
eksemplar  af  Liahona  (spansk) ,  og  den  gave 
har  givet  mig  stor  glæde.  Skønt  mine 
forældre  ikke  er  medlemmer  af  Kirken,  så 
ved  de,  at  Kirken  betyder  meget  for  mig. 
Jeg  ved,  at  min  himmelske  Fader  er  med 
mig,  og  at  han  hører  mine  bønner. 

Andrea  Del  Pilar  Rojas, 

El  Socorro  Gren, 

Los  Alpes  Distrikt  i  Cartagena  i  Colombia 

HJÆLP  TIL  NYE  MEDLEMMER 

Jeg  har  ikke  været  medlem  af  Kirken  ret 
længe,  og  jeg  er  den  eneste  i  min  familie, 
som  er  medlem  af  Kirken.  Liahona  (spansk) 
har  virkelig  hjulpet  mig  med  alt  det,  som 
jeg  gerne  ville  lære.  Jeg  har  altid  tidsskriftet 
med  i  tasken,  så  jeg  kan  læse  det,  og  jeg 
ved,  at  de  mennesker,  som  ser  mig  læse  i 
det,  også  bliver  interesseret  i  det.  Liahona 
gør  mig  begejstret  for  evangeliet. 

Guiliana  Aguero  Pareja, 

Zamåcola  Ward, 

Zamdcola  Stav  i  Arequipa  i  Peru 

BUDSKAB  FRA  DET  FØRSTE  PRÆSIDENTSKAB 


Hvem  tror  du, 
at  du  er? 

Et  budskab  til  de  unge 


Som  Guds  sønner  og 
døtre  er  vi  forpligtet  til 
af  udvikle  så  mange  af 
vore  gudgivne  talenter 

som  muligt.  I  bliver 

lykkeligere,  hvis  I  ved, 

hvem  I  er  og  har  det 

godt  med  jer  selv. 


Præsident  James  E.  Faust 

Andenrådgiver  i  Det  Første  Præsidentskab 

Jeg  hylder  jer  unge  mennesker  som  udvalgte,  særlige  ånder,  som  er 
blevet  holdt  tilbage  for  at  komme  frem  i  denne  generation.  I  er  netop 
begyndt  på  kampen  for  at  finde  ud  af,  hvem  I  er,  og  hvad  jeres  plads  i 
livet  er.  I  oplever  nye,  stærke  følelser.  I  har  store  udfordringer.  Jeg  håber,  at  I 
er  begyndt  at  nå  mål  og  udmærke  jer  på  en  eller  anden  måde.  Måske  er  det 
jeres  smil,  jeres  personlighed  eller  jeres  evne  til  at  opmuntre  andre.  Måske  har 
I  opdaget,  at  I  har  evner  som  idrætsudøvere,  studerende,  computerspeciali- 
ster, musikere,  kreative  skabere,  kunstnere  eller  på  mange  hundrede  andre 
områder.  Det  kan  måske  vinde  jer  personlig  anseelse.  Disse  præstationer  får 
jer  måske  til  at  overveje,  hvem  I  egentlig  er. 

Den  fremtrædende  socialt  engagerede  læge  dr.  Fred  Riley  har  behandlet 
mange  idrætsudøvere,  der  i  højere  grad  ser  sig  selv  som  idrætsfolk  end  som 
Guds  børn.  Han  fortæller:  »Hvad  sker  der,  den  dag  de  ikke  længere  kan  spille 
basketball?  Så  ligger  deres  identitet  i  ruiner.«1  Deres  selvværd  er  knyttet  til 
deres  fysiske  evner  snarere  end  til  deres  karakter.  Mange,  som  opnår  verdens- 
berømmelse, bryder  sig  ikke  om  sig  selv.  Nogle  af  dem,  som  er  rige  og  berømte 

er,  trods  deres  store  talenter  og  evner,  meget  usikre  og 
bukker  under  for  narko,  spiritus  eller  umoralsk  adfærd, 
og  deres  liv  bliver  knust.  I  stedet  for  at  være  glade  for  at 
være  den,  de  er,  bliver  de  utilfredse  og  ulykkelige.  De 
måler  udelukkende  deres  selvværd  udfra  deres  talent  og 
præstationer  i  stedet  for  det,  som  de  inderste  inde  er.  Det 
passer  ikke  altid,  at  man  bliver  lykkeligere  eller  kommer 
til  at  holde  mere  af  sig  selv,  hvis  man  opnår  meget. 

Som  Guds  sønner  og  døtre  er  vi  forpligtet  til  at  udvikle 
så  mange  af  vore  gudgivne  talenter  som  muligt.  Vi  bør 
alle  stræbe  efter  at  opnå  værdifulde  mål.  Vi  bør  udvikle 
færdigheder  og  få  en  uddannelse.  I  bliver  lykkeligere, 
hvis  I  ved,  hvem  I  er  og  har  det  godt  med  jer  selv. 

Så  hvem  tror  I  da,  at  I  er?  Den,  man  tror,  man  er,  og 
den  man  virkelig  er,  kan  være  to  vidt  forskellige  udgaver 
af  en  selv.  Set  i  et  evigt  perspektiv  skal  disse  to  udgaver 
forenes.  Gud  kender  jer  og  ved,  hvad  I  kan  blive  til, 
fordi  han  har  kendt  jer  fra  begyndelsen,  da  I  var  hans 
åndelige  sønner  og  døtre.  Hvad  I  bliver  til  afhænger  i 
høj  grad  af,  om  I  følger  retskafne  principper  og  gør  gode 
gerninger. 


det  gik  op  for  hendes  far,  insisterede  han  på,  at  hun  spiste 
et  ordentlig  måltid.  Den  konfrontation  ruskede  op  i 
hende,  og  hun  skrev: 

»Hele  mit  liv  har  jeg  gjort  alt  for  at  stille  andre  tilfreds. 
Karakterer,  opførsel,  diplomer  -  det  hele  var  for  de  andre, 
intet  var  for  min  egen  skyld.  Men  spisevægringen  blev 
min.  Den  repræsenterede  mig  og  mine  valg,  og  nu  ville 
min  far  også  tage  det  fra  mig! 

Da  jeg  lå  i  min  seng  den  aften  og  græd  og  følte  mig  fed, 
vidste  jeg,  at  jeg  havde  brug  for  hjælp.  Jeg  vidste,  at  jeg 
sårede  de  mennesker,  som  jeg  holdt  af. 

Da  jeg  havde  ligget  vågen  hele  natten,  kom  jeg  til  den 
konklusion,  at  det  ikke  var  min  far,  jeg  hadede.  Jeg 
hadede  MIG!  Jeg  blev  klar  over,  at  jeg  ikke  havde  styr  på 
min  tilværelse.  For  første  gang  i  mit  liv  indså  jeg,  at  det 
var  mit  problem.  Jeg  måtte  tage  ansvaret  for  mit  liv  og 
ikke  lade  sygdommen  styre  det. 

Alt  ændrede  sig  ikke  på  én  gang.  Faktisk  tog  det  lang 
tid,  før  jeg  kom  mig.  Men  med  venners  og  families  hjælp 
kom  jeg  langsomt  til  hægterne.  Nu  da  jeg  har  nået  min 
idealvægt,  er  jeg  helt  holdt  op  med  at  veje  mig.  Jeg  tyrer 


I  vil  måske  spørge:  »Hvordan  kan  jeg  lære  at  holde  af     heller  ikke  modebladene  igennem  længere.  Jeg  er  måske 


mig  selv?«  Jeg  har  fem  forslag,  som  måske  kan  hjælpe  jer. 

1 .  LAV  OM  PÅ  DÅRLIG  OPFØRSEL 

Vi  er  nødt  til  at  lave  om  på  vores  dårlige  opførsel.  Vi 
må  omvende  os.  Som  Alma  sagde  til  sin  søn  Corianton: 
»Ugudelighed  har  aldrig  været  lykke.«2  Det  er  svært  at 
holde  af  sig  selv,  hvis  man  gør  det,  som  man  ved,  er 
forkert.  De  fleste  af  jer  er  blevet  belært  om  passende 
opførsel  af  jeres  forældre  og  ungdomsledere.  I  har  også 
skrifterne  og  pjecen  Til  gavn  og  styrke  for  de  unge  til  at 
vejlede  jer. 

I  jeres  søgen  efter  en  identitet  må  I  ikke  lade  jer  lokke 
til  at  drage  sammenligninger  med  idoler  eller  krops- 
former, som  måske  nok  virker  mandige  eller  smarte,  men 
som  i  virkeligheden  ikke  er  passende  for  jer  som  sønner 
og  døtre  af  en  kærlig  himmelsk  Fader.  En  17-årig  pige 
blev  så  besat  af  sin  figur,  at  hun  begyndte  at  springe 
måltider  over  og  endte  med  at  lide  af  spisevægring.  Da 


ikke  moderigtig,  men  jeg  føler  mig  godt  tilpas!«3 

At  føle  sig  godt  tilpas  med  os  selv  bidrager  til  vores 
lykke  og  vores  identitetsfølelse. 

Når  vi  ændrer  på  vores  dårlige  opførsel  og  søger 
Herren,  kvalificerer  vi  os  til  Helligåndens  følgeskab,  og 
det  har  stor  indflydelse  på  vores  velbefindende.  Denne 
store  gave  opnås  ved  retskaffen  levevis,  lydighed  mod 
Guds  bud  og  omsorg  for  andre.  Parley  E  Pratt  har  sagt 
følgende  om  Helligåndens  gave: 

»Den  styrker  de  intellektuelle  evner,  øger,  forstærker, 
udvider  og  lutrer  alle  de  naturlige  lidenskaber  og  følelser 
...  Den  fremmer  dyd,  venlighed,  godhed,  ømhed,  mildhed 
og  barmhjertighed  ...  Den  opkvikker  alle  det  fysiske  og 
intellektuelle  menneskes  evner.«4 

2.  TILGIVE  OS  SELV  OG  ANDRE 

Tilgivelse  er  en  væsentlig  del  af  det  at  lægge  vores 
dårlige  opførsel  bag  os.  Når  vi  foretager  de  nødvendige 


L  I  A  H  O  N  A 

4 


z 
O 


o 
z 


ændringer,  må  vi  tilgive  os  selv.  Men  vi  skal  måske  også 
tilgive  andre,  der  sammen  med  os  har  vandret  på  den 
forkerte  sti.  Tilgivelse  hjælper  os  til  at  give  slip  på  den 
dårlige  opførsel,  som  vi  nu  forsager.  Mormons  Bog 
fortæller  os,  hvordan  vi  kan  vide,  om  vi  har  vendt  os  fra 
ondt  til  godt.  Da  kong  Benjamin  havde  fremført  sin 
mesterlige  tale  om  Kristus,  råbte  nephiterne  som  med 
én  mund: 

»Herren,  den  Almægtiges  ånd  ...  har  bevirket  stor 
forandring  hos  os  eller  i  vore  hjerter,  så  vi  ikke  mere  er 
tilbøjelige  til  at  gøre  ondt,  men  bestandigt  gøre  godt  ... 

Og  det  er  vo|  tro  på  det,  som  vor  konge  har  talt  til  os, 
der  har  bibragt  os  denne  store  kundskab,  hvori  vi  fryder 
os  med  så  stor  glæde.«5 

Når  vi  føler  glæde  og  fred,  ved  vi,  hvem  vi  er  og 
opfører  os  derefter. 

3.  OPNÅ  SELVSIKKERHED  VED  AT  TRÆFFE  GODE  VALG 

I  er  nu  begyndte  på  at  træffe  betydningsfulde  valg. 
Valg  medfører  konsekvenser.  Til  en  vis  grad  vil  jeres 
valg  ikke  bare  påvirke  resten  af  jeres  liv,  men  hele  evig- 
heden. Husk  på,  mine  unge  venner,  at  berømmelse  og 


o 

rigdom  ikke  nødvendigvis  bringer  lykke.  Det  er  meget 
bedre  at  være  selvsikker  og  føle  sig  godt  tilpas  med  sig 
selv.  Det  afhænger  af  jeres  evne  til  at  vælge  det  rette. 
Det  er  også  vigtigt  at  kunne  udmærke  sig  på  et  eller 
andet  område. 

Sidste  sommer  blev  de  olympiske  lege  afholdt  i 
Sydney  i  Australien.  Der  var  visse  regler  og  begræns- 
ninger knyttet  til  de  forskellige  olympiske  discipliner: 
Løberne  og  svømmerne  skulle  holde  sig  inden  for  deres 
tildelte  baner,  kuglestøderne  skulle  holde  sig  inden  for 
den  afmærkede  cirkel  på  banen,  bryderne  skulle  holde 
sig  på  måtten  -  ellers  blev  de  pågældende  idræts- 
udøvere diskvalificeret.  Desuden  var  brugen  af  doping 
forbudt. 

En  ung  mand  fra  Denver  i  Colorado,  som  vandt  en 
sølvmedalje,  blev  senere  tildelt  guldmedaljen,  fordi  den 
oprindelige  guldmedaljevinder  havde  benyttet  et  forbudt 
middel.  Den  unge  mand  sagde  følgende  om  sin  konkur- 
rents tab  af  medaljen: 

»Jeg  har  ondt  af  ham.  Men  vi  træffer  alle  valg  ...  Han 
traf  sit  valg,  og  jeg  traf  mit  ... 

Jeg  tror,  at  Gud  passede  på  mig.  Jeg  tror,  at  Gud  passer 
på  os  alle.  Jeg  har  lært  meget  af 
det  her.  Jeg  har  oplevet  nederlagets 
smerte  inden  sejrens  sødme.  Det  har 
gjort  mig  til  et  stærkere  menneske, 
både  mentalt  og  åndeligt.«6 

Vi  vokser  og  udvikler  os  ved  at 
træffe  gode  valg.  Vi  opnår  selvsik- 
kerhed, når  vi  beslutter  os  for  at 
bede  dagligt,  overvære  vore  nadver- 
møder, efterleve  visdomsordet, 
adlyde  vore  forældre  og  præstedøm- 
meledere, læse  skrifterne  og  beherske 
vore  lyster. 

Når  vi  søger  Herren,  kvalificerer  vi 
os  til  Helligåndens  følgeskab,  og 
det  har  stor  indflydelse  på  vores 
velbefindende. 

4.  YD  TJENESTE 

Hvis  vi  virkelig  ønsker  at  få  det  bedre  med  os  selv,  bør 
vi  udvise  venlighed  mod  andre.  Venlighed  danner  vores 
karakter  og  gør  os  mere  som  vor  himmelske  Fader. 
Frelseren  har  lært  os:  »Du  skal  elske  din  næste  som  dig 
selv.«7  Når  vi  viser  vores  kærlighed  til  andre,  forstår  vi 
bedre  den  kærlighed,  som  Frelseren  nærer  til  hver  af  os, 
og  vi  forstår,  at  vi  er  børn  af  en  kærlig  himmelsk  Fader.  Vi 
bør  ofte  søge  efter  muligheder  for  at  yde  tjeneste  i  vores 
samfund.  Faktisk  har  en  førende  psykiater  engang 
skrevet:  »Vi  føler  glæde,  når  vi  beskæftiger  os  med  andre 
mennesker  og  de  beskæftiger  sig  med  os,  men  vi  føler 
sorg,  når  vi  er  uengagerede  og  ensomme.  I  et  hvilket  som 
helst  samfund  er  vejen  til  en  rimelig  identitet,  at  man 
engagerer  sig.«8 Man  kan  opnå  stor  tilfredsstillelse  ved  at 
hjælpe  de  fattige,  de  syge,  de  ældre  eller  andre,  som  har 
særlige  behov.  Se  jer  omkring,  der  er  muligheder  nok. 

5.  VÆLG  LYKKEN 

Den  mest  grundlæggende  menneskelige  stræben  er 
vores  søgen  efter  lykke.  Hver  især  vælger  vi  vores  egen 
lykke.  Som  præsident  Harold  B.  Lee  (1899-1973)  engang 
har  sagt:  »Lykken  er  ikke  afhængig  af,  hvad  der  sker 
omkring  dig,  men  af  hvad  der  sker  inden  i  dig.  Den  måles 
ved  den  ånd,  som  du  møder  livets  genvordigheder  med.«9 
Vi  må  ofte  vælge  imellem  det  at  more  os  og  det  at  føre  et 
godt  liv. 


Hvis  vi  virkelig  ønsker  at  få  det 
bedre  med  os  selv,  bør  vi  udvise 
venlighed  mod  andre.  Venlighed 
danner  vores  karakter  og  gør  os 
mere  som  vor  himmelske  Fader. 

Vi  fødes  hver  især  med  naturlige 
»lykkehormoner«  i  kroppen.  Når  de 
stimuleres,  udskiller  de  stærke 
kemiske  stoffer  i  vores  legeme.  Der 
findes  mange  forskellige  slags.  Nogle 
af  dem  kaldes  endorfiner.  Når  vi 
har  smerter  eller  er  deprimerede, 
giver  endorfinerne  os  en  vis  følelse  af  velvære. 
Lægevidenskaben  har  længe  vidst,  at  vores  sindstilstand 
og  velbefindende  påvirker  vores  fysiske  sundhed.  På  et 
stort  hospital  er  der  et  skilt,  hvorpå  der  står:  »Latter  er 
den  bedste  medicin.«  Det  er  sundt  for  sjælen  at  smile. 

Et  smil  giver  vores  fremtoning  en  glød,  som  virker  smit- 
tende på  andre.  Ved  at  være  venlige  mod  vores  naboer, 
mennesker  i  skolen,  i  kirken  eller  på  arbejde  viser  vi 
Herren,  at  vi  ønsker  at  holde  den  pagt,  som  vi  indgik  ved 
dåben,  om  »at  bære  hinandens  bryder,  så  de  bliver  lette«.10 
Jeg  anbefaler  venlighed,  fordi  mange  mennesker  er  generte 
eller  ensomme  og  har  brug  for  et  venligt  ord  eller  et  smil. 
Når  vi  opmuntrer  andre,  opbygger  vi  os  selv.  Det  er  også 
det,  som  Mesteren  gør.11  Ligesom  Anna  i  Kongen  og  jeg  har 
jeg  opdaget,  at  det  at  fløjte  »en  glad  melodi«  og  synge  (især 
når  jeg  er  alene!)  også  kan  muntre  mig  op. 

For  mange  år  siden  fortalte  min  far  os  om  en  van- 
dretur i  skoven  med  hans  gamle  ven  dommer 
Bringhurst.  Dommeren  sang  så  højt  under  hele  turen,  at 
han  skræmte  alle  dyrene  væk.  Men  min  far  sagde,  at 
han  nød  dommerens  sang  så  meget,  at  det  ikke  gjorde 
noget,  at  han  ikke  så  nogle  fugle  eller  dyr.  Så  når  vi  ler, 
smiler,  synger,  fløjter  eller  motionerer,  synes  vi  at  få  det 
bedre.  Enten  glemmer  vi  vore  bekymringer,  eller  også 
sættes  de  i  et  større  perspektiv.  Når  vi  hjælper  andre, 
stimuleres  vore  lykkehormoner,  og  så  finder  vi  vores 
virkelige  jeg. 

Jeg  kan  huske  en  undersøgelse,  som  blev  foretaget  for 
nogle  år  siden  for  at  fastslå,  hvad  det  var  for  påvirkninger, 
som  fik  unge  mennesker  til  at  holde  sig  på  den  lige  og 
snævre  sti.  Selvfølgelig  var  der  flere  afgørende  påvirk- 
ninger. De  var  alle  sammen  vigtige.  De  omfattede  påvirk- 
ning fra  forældre,  præstedømmevejledere,  vejledere  i  UF, 
spejderledere  og  vennekreds.  Men  det  overraskede  mig  at 
erfare,  at  der  løb  en  rød  tråd  gennem  hele  undersøgelsen. 
Det  var  troen  på,  at  vi  en  skønne  dag  hver  især  skal  stå  til 
regnskab  over  for  Herren  for  vore  handlinger.  Mange 
troede,  at  »portens  vogter  er  den  Hellige  i  Israel;  og  han 
beskæftiger  ingen  tjenere  der,  og  der  er  ingen  anden  vej 
end  gennem  porten,  og  han  kan  ikke  bedrages,  for  Gud 
Herren  er  hans  navn«.12  De,  der  havde  et  evigt  perspektiv, 
besad  en  ekstra  åndelig  styrke  og  beslutsomhed.  Når  vi 
føler  et  personligt  ansvar  over  for  Frelseren  for  vore  hand- 
linger og  forvaltning  og  reagerer  derefter,  giver  det  os  en 
stærk  åndelig  beskyttelse. 

Ralph  Waldo  Emerson  gav  os  en  målestok,  som  vi  kan 
måle  vores  personlige  succes  med.  Han  skrev: 

Hvad  er  succes? 

At  le  ofte  og  meget, 

At  vinde  intelligente  menneskers  respekt 

og  børns  hengivenhed, 

At  opnå  ærlige  kritikeres  ros 

og  udholde  falske  venners  svig, 

At  værdsætte  skønhed, 

At  se  det  bedste  i  andre, 

At  gøre  verden  en  smule  bedre,  enten 

i  form  af  et  sundt  barn, 

et  lille  blomsterbed 

eller  forbedrede  sociale  forhold, 

At  vide,  at  blot  ét  liv  er  blevet  gjort  lettere, 

fordi  du  har  været  til, 

Det  er  sand  succes. 

Så  hvem  tror  I,  at  I  er?  Profeten  Joseph  Smith  har  sagt: 
»Hvis  mennesket  ikke  forstår  Guds  karakter,  så  forstår  det 
ikke  sig  selv.«13  En  viden  om,  hvem  I  er  -  hvem  I  virkelig  er 

-  er  nært  forbundet  med  en  kundskab  om  Gud,  for  I  er  hans 
børn.  Hvis  I  følger  de  enkle  forslag,  som  jeg  har  opstillet, 
kan  I  finde  hjælp  til  at  lære  Gud  og  dermed  jer  selv  at 
kende.  Jeg  tror  på  jer,  på  at  I  vil  være  lydige  og  tapre,  og  på 
at  I  modtager  Herrens  velsignelser  i  jeres  stræben  efter  at 
finde  jeres  identitet  som  hans  udvalgte  sønner  og  døtre.  □ 

NOTER 

1.  Citeret  i  Sarah  Jane  Weavers,  »Developing  a  Healthy  Self- 
Regard«,  Church  News,  den  10.  februar  1996,  s.  2. 

2.  Alma  41:10. 

3.  Gabriella  Tortes,  »Gabby,  you're  Sooo  Skinny«  i  Chicken 
Soup  for  the  Teenage  Soul:  101  Stories  ofLife,  Love  and  Leaming, 
red.  Jack  Canfield,  Mark  Victor  Hansen  og  Kimberly  Kirberger, 
1997,  s.  234-235;  fremhævelser  er  fra  originalen. 

4.  Key  to  the  Science  ofTheohgy,  9.  udgave,  1965,  s.  101. 

5.  Mosiah  5:2,  4. 

6.  Brandon  Slay,  citeret  i  »U.S.  Wrestler  Savors  Gold,  Even 
Though  It  Came  Late«,  Deseret  News,  den  24-  oktober  2000,  s.  D3. 

7.  Matt  22:39. 

8.  Citeret  i  The  Teachings  of  Harold  B.  Lee,  red.  Clyde  J. 
Williams,  1996,  s.  477. 

9.  »A  Sure  Trumpet  Sound:  Quotations  from  President  Lee«, 
Ensign,  februar  1974,  s.  78. 

10.  Mosiah  18:8. 

11.  Se  Luk  6:31. 

12.  2  Nephi  9:41. 

13.  History  of  the  Church,  6:303. 

FORSLAG  TIL  SAMTALEEMNER  FOR  HJEMME  LÆRE  RE 

1.  Set  i  et  evigt  perspektiv  skal  den,  vi  tror,  vi  er,  og 
den,  som  vi  virkelig  er,  forenes. 

2.  Følgende  forslag  kan  hjælpe  os  til  at  lære  at  holde 
af  os  selv: 

■  Lav  om  på  dårlig  opførsel.  Det  er  svært  at  holde  af 
os  selv,  når  vi  gør  det,  som  vi  ved,  er  forkert. 

■  Tilgiv  sig  selv  og  andre.  Denne  tilgivelse  hjælper  os 
til  at  give  slip  på  den  adfærd,  som  vi  forsager. 

■  Opnå  selvsikkerhed  ved  at  træffe  gode  valg.  Vi  har 
det  bedre  med  os  selv,  når  vi  vælger  det  rette. 

■  Yd  tjeneste.  Det  giver  stor  tilfredsstillelse  at  hjælpe 
andre. 

■  Vælg  lykken.  Når  vi  ler,  smiler,  synger,  fløjter  eller 
motionerer,  føler  vi  os  bedre  tilpas. 

3.  En  viden  om,  hvem  vi  egentlig  er,  er  nært  knyttet  til 
vores  kundskab  om  Gud,  for  vi  er  hans  børn. 

OPFYLDELSEN 
AF  EN  PROFETI 


Juan  Carlos  Gémez  Florez 


Da  jeg  var  15,  gik  det  op  for  mig,  at 
nogle  af  de  religiøse  traditioner, 
som  mine  forældre  havde  lært 
mig,  ikke  stemte  overens  med  det,  som  jeg 
læste  i  Bibelen.  Jeg  blev  også  klar  over,  at 
jeg  måtte  droppe  de  aktiviteter,  som  var 
rent  spild  af  min  tid  og  min  ungdom.  Jeg 
besluttede  mig  for  ikke  bare  at  gøre  noget, 
fordi  andre  gjorde  det. 

Jeg  indså,  at  jeg  måtte  søge  efter  Herrens  sande  kirke. 
Heldigvis  inviterede  en  af  min  mors  kolleger  os  med  til  et 
møde  i  Jesu  Kristi  Kirke  af  Sidste  Dages  Hellige  en 
søndag.  Jeg  var  nervøs,  men  da  jeg  nåede  frem  til 
bygningen,  ændredes  mine  følelser.  Der  herskede  en 
ærbødig  atmosfære,  og  jeg  følte  en  fred  i  hjertet.  Den  dag 
i  kirken  lærte  jeg  at  bede. 

Den  følgende  uge  begyndte  min  mor  og  jeg  at  blive 
undervist  af  to  søstermissionærer,  og  en  måned  senere 
blev  vi  døbt.  Skønt  jeg  ikke  kendte  alle  Kirkens 
lærdomme  inden  min  dåb,  udøvede  jeg  tro  nok  til  at 
vide,  at  Kirken  er  sand  og  modtage  et  vidnesbyrd 
fra  Ånden. 

Jeg  ved,  at  jeg  ikke  ville  have  været  i  stand  til  at 
fortsætte  som  trofast  medlem  af  Kirken  uden  støtte  fra  de 
medlemmer  og  ledere,  som  rakte  mig  en  hjælpende  hånd, 
tilbød  mig  deres  venskab  og  vågede  over  mig  i  svære  peri- 
oder. Jeg  ved  ikke,  hvad  der  ville  være  blevet  af  mig,  hvis 
jeg  ikke  havde  fundet  sandheden  og  de  gode  mennesker 
i  min  ungdom.  Deres  eksempel  styrkede  mig  og  hjalp  mig 
til  at  udholde  de  vanskelige  tider,  som  lå  forude. 

Jeg  var  i  gang  med  mit  femte  semester  på  systemin- 
geniørstudiet,  da  jeg  fyldte  19.  Mine  forældre  sagde,  at 


hvis  jeg  tog  på  mission,  ville  de  ikke  hjælpe 
mig  med  min  uddannelse,  når  jeg  vendte 
tilbage. 

Mens  jeg  kæmpede  med  de  vanskelige 
beslutninger,  viste  stavspræsidenten  mig  et 
skriftsted,  som  jeg  aldrig  vil  glemme:  »Og 
den,  der  ikke  tager  sit  kors  op  og  følger  mig, 
er  mig  ikke  værd«  (Matt  10:38).  Et  andet 
vers  rørte  også  mit  hjerte  og  hjalp  mig  med 
at  træffe  min  beslutning:  »Enhver,  som  har  forladt  hjem 
eller  brødre  eller  søstre  eller  far  eller  mor  eller  børn  eller 
marker  for  mit  navns  skyld,  får  det  hundreddobbelt  igen 
og  arver  evigt  liv«  (Matt  19:29).  Jeg  besluttede  mig  for  at 
adlyde  Guds  vilje  og  tjene  ham  på  fuld  tid  i  to  år. 

Min  mission  var  ikke  bare  mit  livs  mest  berigende 
oplevelse  -  det  var  en  befaling  fra  min  himmelske  Fader. 
Trods  de  vanskeligheder,  som  altid  synes  at  opstå,  ved  jeg, 
at  når  Herren  giver  os  en  befaling,  så  åbner  han  en  udvej 
for  os  (se  1  Nephi  3:7). 

Jeg  tjente  i  Cali-missionen  i  Colombia.  Det  at 
forkynde  i  mit  fædreland,  mine  forfædres  og  min  families 
land,  var  ikke  blot  en  af  de  største  velsignelser  ved  min 
tjeneste,  men  det  gjorde  mig  -  på  en  måde  -  til  opfyl- 
delsen af  en  profeti:  »Herren  forunder  ethvert  folk  at 
blive  belært  om  sit  ord  af  dem,  som  tilhører  deres  eget 
folk  og  sprog,  ja,  alt  det,  som  han  i  sin  visdom  anser  tjen- 
ligt for  dem  at  have;  derfor  ser  vi,  at  Herren  giver  råd  i 
visdom  i  overensstemmelse  med  det,  der  er  retfærdigt  og 
sandt«  (Alma  29:8).  Hvor  er  jeg  dog  taknemlig  for  at 
have  hørt  og  forkyndt  hans  vise  råd.  □ 

Juan  Carlos  Gomez  Florez  er  medlem  af  La  Campina  Ward  i 
Suba  Stav  i  Bogota  i  Colombia. 

»Den,  der  søger  mig  årle,  skal  finde  mig  og 
ikke  blive  forladt«  (L&P  88:83). 

Janet  Thomas 

Seminareleverne  i  Phoenix  Park  Ward  i  Dublin 
Stav  i  Irland  var  lidt  urolige.  Deres  stavspræsident 
og  deres  biskop  havde  talt  med  dem  om  noget  helt 
nyt.  Var  de  villige  til  at  blive  den  første  seminarklasse  i 
Irland,  som  holdt  møder  hver  dag  -  tidligt  hver  dag? 

Elaine  O'Farrell  på  15  mindes  sin  første  reaktion:  »Jeg 
tænkte,  hvis  vi  skal  ses  hver  dag,  kommer  vi  til  at  gå 
hinanden  på  nerverne.«  Og  der  var  en  anden  indlysende 
bekymring.  Pamela  Fagan  på  15  forklarer:  »De  ville  aldrig 
få  mig  ud  af  sengen  så  tidligt.«  Farris  Bukhatwa  på  17  og 
Louise  Byrne,  også  17,  boede  længst  væk.  Det  ville  ikke 
blive  let. 

Men  ikke  alle  var  bekymret.  Jenna  Gallagher  på  15  var 
en  smule  begejstret  ved  tanken.  »Jeg  havde  hørt  om 
morgenseminar  i  andre  lande,«  siger  hun.  »Jeg  havde 
altid  drømt  om  at  gå  til  seminar  på  den  måde.  Jeg  var  glad 
for,  at  vi  skulle  begynde  på  det.  Jeg  vidste,  at  hvis  jeg 
ydede  et  offer,  så  ville  Herren  velsigne  mig.« 

Så  begyndte  det  hele  at  falde  på  plads.  Farris  fik  lov  til 
at  låne  familiens  bil  om  morgenen  og  kunne  derfor  hente 
Louise.  Pamela  gik  med  til  at  stå  meget  tidligt  op,  så  hun 
kunne  følges  med  sin  bror  Derek.  Elaine  kom  på  andre 
tanker  og  sagde,  at  hun  var  glad  for  at  se  dem  alle 
sammen  hver  morgen.  Jenna  var  glad  for  bare  at  deltage 


i  seminar.  Brett  Crowther  på  18  og  hans  bror  Brandt  på 
16,  som  var  missionspræsidentens  sønner,  var  begejstrede 
over  at  være  sammen  med  andre  unge  fra  Kirken  hver 
dag.  Og  det  bedste  af  det  hele  var,  at  deres  lærer, 
Rosemary  Richmond,  var  fantastisk. 

SVAR  PÅ  REDE  HÅND 

Alle  skoleelever  i  Irland  skal  deltage  i  religionsunder- 
visning. Selv  om  de  sidste  dages  hellige  elever  går  til 
morgenseminar,  er  de  ikke  fritaget  for  almindelig  religi- 
onsundervisning. Men  deres  studium  af  skrifterne  giver 
bonus.  Louise  forklarer:  »Vores  skole  fik  besøg  af  franscis- 
kanermunke.  Når  de  stillede  spørgsmål,  pegede  de  på  mig 
og  lagde  fingeren  for  munden,  som  om  de  ville  sige: 
>Shhh,  lad  være  med  at  svare. <  De  vidste,  at  jeg  kunne 
svare  på  spørgsmålene.« 

Elaine  fortæller  en  lignende  historie  om  sin  religions- 
undervisning. »Hvis  min  lærer  spurgte,  hvad  et  bestemt 
ord  betød,  som  for  eksempel  pagt,  så  kunne  jeg  svare,« 
siger  hun.  »Han  vidste,  at  jeg  havde  svar  på  rede  hånd, 
uanset  hvad  han  spurgte  om.« 

Derek  Fagan  på  17  har  udmærket  sig  både  i  skolen  og 
i  seminar,  og  det  tillægger  han  en  oplevelse,  som  han 
havde,  kort  før  han  modtog  sin  patriarkalske  velsignelse: 


JUNI       2001 


»Vi  havde  talt  om  patriarkalske 
velsignelser  i  seminar.  Jeg  bad  og 
spurgte,  om  jeg  skulle  bede  om  at  få 
min.  På  det  tidspunkt  havde  vi  ikke 
nogen  patriark  i  vores  stav,  men  tre 
dage  senere  blev  vores  nye  patriark 
kaldet.  Jeg  følte,  at  det  var  svaret  på 
min  bøn.  Da  besluttede  jeg,  at 
Kirken  er  sand,  og  at  jeg  burde 
stræbe  efter  at  gøre  godt  og  vælge 


Derek  Fagan:  »Vi  havde  talt  om 
patriarkalske  velsignelser  i  seminar. 
Jeg  bad  og  spurgte,  om  jeg  skulle 
bede  om  at  få  min.  På  det 
tidspunkt  havde  vi  ikke  nogen 
patriark  i  vores  stav,  men  tre  dage 
senere  blev  vores  nye  patriark 
kaldet.  Jeg  følte, 
at  det  var  svaret 
på  min  bøn.« 


Farris  Bukhatwa: 
»Jeg  modtog  et 
vidnesbyrd  om  bøn  og  om  tiende. 
Jeg  bad  om  det,  som  jeg  gerne  ville 
vide  mere  om  -  og  så  faldt  det  hele 
på  plads  fil  seminar.« 


det  rette.  Min  patriarkalske  velsig- 
nelse var  fantastisk.  Jeg  har  den  altid 
på  mig.  Lige  siden  morgenseminar 
begyndte,  har  alt  stået  meget  klarere 
for  mig.  Selv  i  skolen  lærer  jeg  meget 
hurtigere  nu.« 

Derek  var  den  første  seminarelev 
i  Irland,  som  lærte  alle  mesterskrift' 
stederne  udenad.  Som  en  ekstra 
udfordring  lærte  han  beretningen 
om  den  første  åbenbaring  fra  Den 
Kostelige  Perle  udenad. 

OMVENDELSE 

Brandt  Crowther  mindes  en  ople- 
velse, som  han  havde  nogle  få 
måneder  efter,  at  han  og  hans  familie 
ankom  til  Irland:  »Jeg  havde  bedt  så 
godt  som  hver  eneste  aften  hele  mit 
liv,  men  en  aften  bad  jeg  meget 
inderligt  Herren  om  at  fortælle  mig, 
hvad  han  ønskede,  at  jeg  skulle  gøre 
i  Irland.  Jeg  ville  vide,  at  Kirken  var 
sand.  Jeg  erfarede,  at  Gud  lever,  og  at 
han  elsker  mig.  Jeg  fik  en  forståelse 
af,  hvad  han  forventer  af  mig.  Siden 
da  har  jeg  været  glad  for  at  være  her. 
Jeg  har  virkelig  nydt  det.  Jeg  har  et 
tættere  forhold  til  Frelseren  nu.« 

Brandt  fortæller  om  noget  af  det, 
som  Herren  har  bedt  ham  om  at  gøre: 
»Jeg  skulle  studere  skrifterne  hver  dag 
og  bede  hver  aften  og  holde  budene. 
Den  aften  var  Ånden  med  mig.  Jeg 
havde  slet  ikke  lyst  til  at  gå  i  seng.« 

Seminar  har  ofte  hjulpet  Farris 
med  at  finde  svar:  »Jeg  modtog  et 
vidnesbyrd  om  bøn  og  om  tiende.  Jeg 
bad  om  det,  som  jeg  gerne  ville  vide 
mere  om  -  og  så  faldt  det  hele  på 
plads  til  seminar.  Jeg  forstår  det  hele 


bedre.  Hvordan  føles  det,  når  man  får 
et  svar  fra  Ånden?  Man  føler  sig  rolig, 
og  man  forstår  det  hele.  Man  er  ikke 
nervøs.  Man  ved,  at  det  er  sandt. 
Man  kan  fornemme  det  i  hjertet.« 

SJOV  LØRDAG  AFTEN 

Eleverne  i  denne  seminarklasse 
nyder  at  være  sammen.  Og  nu  er 
det  ikke  længere  nok  bare  med  hver- 
dagsmorgenerne. De  mødes  også  hver 
lørdag  aften. 

Det  hele  begyndte,  da  Louises 
mor  fortalte  Brett,  at  Louises  venner 
altid  spørger,  om  hun  ikke  vil  med 
dem  på  pub  om  lørdagen,  men  hun 
siger  altid  nej  tak.  »Vi  besluttede  at 
samle  hele  klassen  og  gå  ud  og  more 
os,«  siger  Brett.  »Vi  mødes  hver 
eneste  lørdag.  Det  er  smaddersjovt.« 

Hvad  foretager  de  sig  så?  Den 
første  uge  gik  de  i  biografen,  men  det 
blev  hurtigt  for  dyrt.  Så  begyndte  de 
at  tage  hjem  til  hinanden  og  spille 
spil,  se  videofilm  eller  bare  snakke, 
snakke  og  snakke.  Elaine  forklarer: 
»Til  at  begynde  med  havde  vi  ikke 
noget  at  tale  om,  men  nu  har  vi  slet 
ikke  tid  nok  til  at  snakke.« 

For  Louise  har  det,  at  have  noget 
at  tage  sig  til  om  lørdagen,  styrket 
hendes  ønske  om  at  forblive  stærk  i 
Kirken.  »Det  giver  mig  en  grund  til 
ikke  at  gå  ud  med  mine  venner  fra 
arbejde  hver  eneste  weekend,« 
fortæller  hun.  »Nogle  gange  gik  jeg 
med  dem.  Jeg  gjorde  ikke  noget,  jeg 
ikke  burde,  men  jeg  havde  det  ikke 
godt  med  at  være  der.  Det  tærer  på 
ens  ånd.  Jeg  blev  så  træt  af  altid  at 
skulle  forsvare  mig.  Men  når  jeg  er 

sammen  med  seminarklassen,  kan 
jeg  bare  være  mig  selv.  Jeg  føler  mig 
accepteret.« 

Og  vigtigst  af  alt  »så  er  vore 
lørdag  aftener  sjove,«  siger  Pamela. 
»Mine  andre  venners  standarder  er 
helt  anderledes  end  mine.  Jeg  har  det 
meget  bedre  med  at  komme  til  semi- 
naraktiviteten. Vi  har  det  rigtig 
sjovt.« 

Derek  tilføjer:  »Morgenseminar 
og  vores  lørdagsaktiviteter  har 
knyttet  os  sammen,  og  vi  er  blevet 
bedre  venner.  Jeg  har  fået  et  tættere 
forhold  til  alle  i  seminarklassen,  selv 
min  søster  Pamela.  Jeg  ville  ikke 
drømme  om  at  gå  ud  og  drikke  mig 
fuld  og  bryde  visdomsordet.« 

FORPLIGTELSEN 

Men  vigtigst  af  alt  har  dette  års 
seminar  lært  eleverne  betydningen  af 


tro.  Deres  lærer,  Rosemary 
Richmond,  har  hjulpet  dem  til  at  lære 
mere  om  tro  fra  Kirkens  tidlige 
profeter  og  medlemmer.  Hendes 
mand  Brendan  lider  af  en  meget 
sjælden  og  nedbrydende  lunge- 
sygdom, som  har  lænket  ham  til  en 
kørestol.  Selv  om  hun  konstant  er 
optaget  af  at  pleje  sin  mand,  nyder 
hun  at  forberede  lektioner  og  få  besøg 
af  seminarklassen  hver  morgen. 

»Medlemmerne  her  er  meget 
trofaste,  især  Rosemary  med  alle  de 
prøvelser,  som  hun  har  været 
igennem,«  siger  Louise.  »Det  får  én 
til  at  indse,  hvor  heldig  man  er.  I 
seminar  læser  vi  om  profeten  Joseph 
Smith  og  pionererne.  Joseph  Smith 
er  en  stor  mand.  Jeg  elsker  ham. 
Hans  vidnesbyrd  svigtede  aldrig. 
Tænk  at  have  levet  den  gang! 
Pionererne  måtte  vandre  tværs  over 


Pamela  Fagan: 

»Vores  lørdag  aftener 

[med  seminarklassen  er]  sjove. 

Mine  andre  venners  standarder  er 

helt  anderledes  end  mine.  Jeg  har 

det  meget  bedre  med  at  komme  til 

seminaraktiviteten.« 


Nordamerika  bare  for  at  kunne 
udøve  deres  religion.  Jeg  vil  gerne 
have  samme  tro,  for  jeg  elsker 
Kirken.« 

Louise  udvikler  netop  den  tro. 
Hver  dag  forsvarer  hun  sin  tro.  Og 
hun  behøver  ikke  at  stå  alene,  for 
hun  har  sin  lille  gruppe  af  tapre  semi- 
narvenner. Ingen  af  dem  er  alene.  De 
har  fundet  ud  af,  hvordan  de  kan 
styrke  hinanden.  Og  det  har  gjort 
hele  forskellen.  □ 

EN  TILBØJELIGHED  TIL  BES 


TANDIG  AT  GØRE  GODT 


Ældste  Spencer  J.  Condie 

De  Halvfjerds 


Det  måske  bedste  tegn 
på  sand  omvendelse  er 
tilbøjeligheden  til  ikke  at 
gøre  ondt. 


flor  mere  end  2000  år  siden 
samledes  en  stor  skare  hellige 
omkring  templet  i  Zarahemlas 
land  for  at  høre  en  af  de  største 
prædikener,  der  nogensinde  er 
nedskrevet  i  skriften.  Kong  Benjamin 
mindede  flere  gange  sine  tilhørere 
om,  at  han  talte  de  ord,  som  han 
havde  modtaget  af  en  Guds  engel 
(seMosiah3:2;4:l;4:ll;5:5). 

Efter  at  have  lyttet  til  kong 
Benjamins  gribende  prædiken,  råbte 
den  store  forsamling  som  med  én 
mund:  »O,  vær  barmhjertig  og 
anvend  Kristi  forsonende  blod,  så 
at  vi  kan  få  tilgivelse  for  vore 
synder.«  Som  svar  på  deres  bøn 
»kom  Herrens  ånd  over  dem,  og  de 
fyldtes  med  glæde«  (Mosiah  4:2-3). 

Da  kong  Benjamins  inspirerede 
tale  var  forbi,  troede  folket  alle 
hans  ord,  og  de  oplevede  en 
forandring  i  hjertet  og  var  »ikke 
mere  ...  tilbøjelige  til  at  gøre  ondt, 
men  bestandig  gøre  godt«. 


Denne  glædesfølelse  er  et  af  kende- 
tegnene på,  at  vore  synder  er 
tilgivet,  for  som  Alma  erklærede: 
»Ugudelighed  har  aldrig  været 
lykke«  (Alma  41:10). 

Da  Zarahemlas  folk  erkendte 
Guds  godhed,  oplevede  de  også  »fred 
med  samvittigheden«  og  blev  »fyldt 
med  Guds  kærlighed«,  to  yderligere 
bekræftelser  på,  at  de  var  blevet 
tilgivet  (se  Mosiah  4:3,  12).  De  ople- 
vede andre  tegn  på  tilgivelse:  De  var 
ikke  »tilbøjelige  til  at  forurette 
hinanden«  (Mosiah  4:13),  og  de  ville 
heller  ikke  tillade,  at  deres  børn 
»overtræder  Guds  love  og  kives 
indbyrdes«  (Mosiah  4:14).  Et  andet 
tegn  på  deres  syndsforladelse  var,  at 
de  ønskede  at  hjælpe  de  nødlidende 
og  »dele  med  hinanden  af  [deres] 
midler«  (Mosiah  4:21). 

Da  kong  Benjamins  inspirerede 
tale  var  forbi,  troede  folket  alle  hans 
ord,  og  de  oplevede  en  forandring  i 
hjertet  og  var  »ikke  mere  ...  tilbøje- 
lige til  at  gøre  ondt,  men  bestandig 
gøre  godt«  (Mosiah  5:2).  Af  alle  tegn 
på  sand  omvendelse  og  syndsforla- 
delse er  det  største  nok  tilbøjeligheden 
til  ikke  længere  at  gøre  ondt,  men 
bestandig  gøre  godt. 


JUNI       2001 


15 


Saligprisningerne  opfordrer  os  til 
at  udvikle  tilbøjelighed  til  sagtmo- 
dighed, barmhjertighed,  renhed  i 
hjertet  og  mange  andre  guddom- 
melige karaktertræk. 

MOSELOVEN  OG  DEN  HØJERE  LOV 

Denne  fokus  på  tilbøjeligheder 
viser  en  væsentlig  forskel  mellem 
Moseloven  og  den  højere  lov, 
som  Frelseren  præsenterede  i 
Bjergprædikenen.  Hvor  de  ti  bud 
forbyder  handlinger  som  mord,  hor 
og  gudsbespottelse,  så  forbyder  den 
højere  lov  selv  den  tilbøjelighed,  der 
fører  til  disse  handlinger,  såsom 
vrede,  lystne  tanker  og  enhver  form 
for  sværgen  (se  Matt  5:21-37; 
3  Nephi  12:21-37).  Saligprisningerne 
opfordrer  os  til  at  udvikle  tilbøje- 
lighed til  sagtmodighed,  barmhjer- 
tighed, renhed  i  hjertet  og  mange 
andre  guddommelige  karaktertræk 
(se  Matt  5:3-12;  3  Nephi  12:3-12). 
Når  man  er  tilbøjelig  til  bestandig  at 
gøre  godt,  så  er  den  naturlige  følge,  at 
man  holder  sig  »fra  det  onde  i  enhver 
skikkelse«  (1  Thess  5:22)  og  ikke 
kan  »se  på  synd  uden  med  afsky« 
(Alma  13:12). 


Kong  Benjamin  advarede  sit  folk: 
»Og  endelig  kan  jeg  ikke  fortælle  jer 
alle  de  ting,  hvormed  I  kan  begå  synd 
...  Men  så  meget  kan  jeg  sige  jer,  at 
dersom  I  ikke  vogter  jer  selv  og  jeres 
tanker,  ord  og  gerninger  og  iagttager 
Guds  befalinger  og  vedbliver  i  troen 
på  det,  I  har  hørt  om  Herrens 
tilkommelse  til  jeres  livs  ende,  da 
skal  I  omkomme.«  Derefter  opfor- 
drede han  kærligt  de  hellige  »  ... 
husk  derpå  og  omkom  ikke«  (Mosiah 
4:29-30;  fremhævelse  tilføjet;  se 
Alma  12:14). 

UDVIKLING  AF  TILBØJELIGHEDER 

Mange  menneskers  tilbøjelig- 
heder afspejler  de  kulturelle  traditi- 
oner, som  de  tillagde  sig,  mens  de 
voksede  op.  Den  udbredte  nydelse 
af  spiritus,  upassende  påklædning 
og  adfærd  og  papirløse  forhold  er 
blot  nogle  få  eksempler  på  kultu- 
relle traditioner,  som  er  uforenelige 
med  evangeliets  ånd.  På  den  måde 
»[kommer]  den  onde  ...  og  bort- 
tager lyset  og  sandheden  fra  menne- 
skenes børn  på  grund  af  ulydighed 
og  fædrenes  traditioner«  (L&P 
93:39). 

Disse  traditioner  synes  naturlige, 
fordi  de  fleste  mennesker  i  et  givent 
samfund  udviser  en  sådan  adfærd, 
men  Guds  bud  bygger  på  åbenbarede 
sandheder,  ikke  på  folkelige  præfe- 
rencer. Derfor  advarede  kong 
Benjamin  sit  folk  om,  at  »det  natur- 
lige menneske  er  en  fjende  af  Gud«, 

og  han  formanede  dem  om  at 
aflægge  sig  det  naturlige  menneske, 
eller  med  andre  ord  forkaste  uhellige 
traditioner  og  opleve  en  mægtig 
forandring  i  deres  naturlige  tilbøje- 
ligheder ved  at  lytte  til  »den 
Helligånds  ledelse«  (Mosiah  3:19). 

Til  tider  holder  medlemmer  så 
meget  af  visse  traditioner  inden  for 
Kirken,  at  en  ændring  i  retningslinjer 
eller  procedurer  bliver  en  prøve  på 
deres  tro.  De  tror  på  fortsat  åbenba- 
ring så  længe  det  ikke  omfatter  foran- 
dringer. Joseph  Smith  beskrev  engang 
de  hellige  på  sin  tid  med  disse  ord: 
»Jeg  har  i  adskillige  år  prøvet  på  at 
berede  de  helliges  sind  på  at  modtage 
det,  der  hører  Gud  til;  men  vi  ser 
ret  ofte,  at  nogle  af  dem  ...  vil  blive 
knust  som  glas,  så  snart  der  kommer 
noget,  som  er  i  modstrid  med  deres 
traditioner«  {Profeten  Joseph  Smiths 
lærdomme,  1954,  s.  399). 

TILBØJELIGHEDER  UDSPRINGER 
AF  ØNSKER 

De  frø,  der  skaber  vores  tilbøjelig- 
heder til  godt  eller  ondt,  sås  i  høj 
grad  af  vore  ønsker.  Da  Alma 
belærte  de  vildfarne  zoramiter  om, 
hvordan  de  kunne  opnå  en  kundskab 
om  sandheden,  formanede  han  dem 
til  at  »udøve  blot  den  mindste  smule 
tro«,  og  hvis  de  ikke  kunne  »gøre 
andet  end  blot  ønske  at  tro,  [at  da 
lade]  det  ønske  virke  i  [dem] «  (Alma 
32:27).  Det,  der  begynder  som  et 
flygtigt  ønske,  kan,  når  det  dyrkes  og 


o 

z 
o 

S 
o 
o 


§ 


O 


5 


< 

z 
O 


I 

p 
a 

5 
i— 
> 

(3 


U 
Q 


< 

Z 

Z 


bevares  længe  nok  blive  til  en  fast 
tankegang  eller  vane.  Ældste  Joseph 
Fielding  Smith  (1876-1972)  bemær- 
kede, mens  han  var  medlem  af  De 
Tolv  Apostles  Kvorum:  »Det  er  lige 
så  let  at  danne  gode  vaner,  som  det 
er  at  danne  dårlige«  (Vejen  til  fuld- 
kommenhed, 1970,  s.  133).  Ældste 
James  E.  Talmage  (1862-1933)  fra 
De  Tolv  Apostles  Kvorum  har 
skrevet:  »Et  fuldstændig  retfærdigt 
menneske  kan  ikke  gøre  sig  skyldig  i 
at  lyve;  ikke  desto  mindre  består 
hans  sikkerhed  imod  falskhed  ikke  i 
en  udvortes  tvang,  men  af  en  indre 
tilbageholdenhed,  der  skyldes,  at  han 
har  udviklet  en  sandhedens  ånd, 
som  stadig  følger  ham«  (Jesus  Kristus, 
s.  140). 

De  evige  konsekvenser  af  vore 
ønsker  og  tilbøjeligheder  blev  grun- 
digt forklaret  for  Corianton  af  hans 
far  Alma,  som  sagde,  at  »på  den 
yderste  dag  skal  han  gengældes  efter 
sine  gerninger.  Dersom  han  har 
ønsket  at  gøre  ondt  og  ikke  har 
omvendt  sig  i  sin  levetid,  da  skal 
ondt  vederfares  ham,  ifølge  Guds 
gengældelse«  (Alma  42:27-28). 

Det  menneske,  som  ikke  betaler 
en  ærlig  tiende,  kan  udvikle  en 
tilbøjelighed,  der  minder  om  en 
bankrøvers.  Den  vigtigste  forskel  er 
offeret  og  metoden.  Herren  selv 
spørger:  »Kan  et  menneske  bedrage 
Gud,  siden  I  vil  bedrage  mig?  I 
spørger:  > Hvordan  bedrager  vi  dig?< 
Med  tiende  og  afgifter«  (Mal  3:8). 


Personer,  der  handler  i  uretfærdig 
vrede  mod  sin  næste,  kan  udvikle 
tilbøjeligheder  som  en  diktator,  der 
undertrykker  andre. 

Internet-  og  tv-narkomaner,  som 
tager  for  sig  af  Satans  smudsige 
udbud  af  pornografi,  opnår  samme 
tilbøjeligheder  som  den,  der  faktisk 
begår  umoralske  handlinger.  Der  er 
blot  tale  om  en  gradsforskel. 

Jakob  beskriver  denne  proces  trin 
for  trin:  »Når  man  fristes,  er  det 
ens  eget  begær,  der  drager  og  lokker 
én;  når  så  begæret  har  undfanget, 
sætter  det  synd  i  verden,  og  når 
synden  er  vokset  op,  føder  den 
død«  (Jak  1:14-15).  Vore  tilbøjelig- 
heder kommer  som  regel  til  udtryk  i 
vores  adfærd,  og  derfor  giver  Jakob 
os  hver  især  en  udfordring:  »Vis  mig 


Bekendelse  skal  følges  af  udvik- 
lingen af  en  tilbøjelighed  til  ikke 
at  gøre  ondt,  hvilket  kommer 
til  udtryk  i,  at  man  helt 
forsager  synden,  og  det 
kræver  tid. 


da  din  tro  uden  gerninger,  så  skal  jeg 
med  mine  gerninger  vise  dig  min  tro« 
Gak  2:18). 

DET  TAGER  TID  AT  UDVIKLE  EN 
TILBØJELIGHED 

Nogle  vordende  missionærer  eller 
nogle  par,  som  planlægger  at  blive 
beseglet  i  templet,  bliver  til  tider 
fortvivlede,  når  de  hører,  at  deres 
nylige  overtrædelse  gør,  at  de  må 
vente  et  år  eller  mere,  før  de  kan 
opnå  velsignelserne  ved  en  mission 
eller  en  tempelvielse.  De  spekulerer 
på,  om  deres  faste,  deres  tårer  og 
deres  bønner  slet  ikke  viser,  at  de  har 
et  sønderknust  hjerte  og  en  anger- 
given ånd,  og  de  spørger:  »Hvorfor 
kræves  det  nu,  at  vi  skal  vente  så 
længe?« 

Det  synes,  at  være  et  rimeligt 
spørgsmål,  især  i  lyset   af  Herrens 


ord:  »Heraf  kan  I  vide,  om  et 
menneske  omvender  sig  fra  sine 
synder:  Se,  han  vil  bekende  dem  og 
aflægge  dem«  (L&P  58:43). 
Bekendelse  er  en  vigtig  forudsætning 
for  tilgivelse,  men  bekendelse  skal 
følges  af  udviklingen  af  en  tilbøje- 
lighed til  ikke  at  gøre  ondt,  hvilket 
kommer  til  udtryk  i,  at  man  helt 
forsager  synden,  og  det  kræver  tid. 
Peter  sammenligner  levende  dem, 
der  for  en  tid  omvender  sig,  men  ikke 
overvinder  tilbøjeligheden  til  at  gøre 
ondt,  med  »hunden  [der]  vender 
tilbage  til  sit  eget  bræk  ...  og  ...  når 
en  so  er  vasket,  vælter  den  sig  i 
sølet«  (2  Pet  2:22).  I  nutidig  åbenba- 
ring har  Herren  understreget  betyd- 
ningen af  at  udvikle  tilbøjelighed  til 
bestandig  at  gøre  godt,  da  han  sagde: 
»Jeg,  Herren,  vil  ikke  tilregne  jer 
nogen  synd.  Gå  bort  og  synd  ikke 
mere.  Men  til  den  sjæl,  som  synder, 
skal  de  tidligere  synder  vende 
tilbage,  siger  Herren,  jeres  Gud« 
(L&P  82:7). 

Da  Saulus  fra  Tarsus  så  et  blin- 
dende himmelsk  lys  og  hørte  Jesu 
Kristi  røst,  ændrede  han  sit  liv 
dramatisk,  og  han  ændrede  navn  til 
Paulus.  Efter  en  tid  at  have  lidt  af 
forbigående  blindhed,  fik  han  synet 
tilbage,  efter  at  være  blevet 
velsignet  af  Ananias.  Forfatteren  til 
Apostlenes  Gerninger  skriver,  at 
»han  prædikede  straks  i  synago- 
gerne, at  Jesus  er  Guds  søn«  (ApG 
9:20). 


Men  Paulus'  egen  beretning  om 
sin  omvendelse  er  mere  detaljeret 
end  den  version,  som  findes  i 
Apostlenes  gerninger.  Paulus  skrev 
til  gaiaterne,  at  han  efter  sin  omven- 
delse ikke  straks  sluttede  sig  til  de 
øvrige  apostle  i  Jerusalem,  men  i 
stedet  drog  han  »til  Arabien  og 
vendte  siden  tilbage  til  Damaskus. 
Dernæst,  efter  tre  års  forløb,«  sagde 
han,  »drog  jeg  op  til  Jerusalem  for  at 
træffe  Kefas,  og  jeg  blev  hos  ham  i 
fjorten  dage«  (Gal  1:17-18).  Men  da 
han  ville  slutte  sig  til  sine  brødre  i 
Jerusalem,  efter  at  have  prædiket 
evangeliet  i  Damaskus,  »var  [de] 
bange  for  ham,  da  de  ikke  kunne  tro, 
at  han  var  en  discipel«  (ApG  9:26). 
Da  Paulus  havde  ry  for  tidligere  at 
have  stræbt  efter  at  ødelægge  kirken, 
tog  det  tid  før  andre  kunne  erkende, 
at  han  nu  havde  udviklet  en  Kristi 
discipels  tilbøjeligheder. 

TILKENDEGIVELSE  AF 
TILBØJELIGHEDER 

Der  er  mange  tilkendegivelser  på 
vores  tilbøjelighed  til  at  gøre  enten 
godt  eller  ondt.  For  eksempel  kan  vi 
betragte  os  selv  som  venlige  og 
godgørende,  men  måske  har  vi  en 
hang  til  at  fortælle  racistiske  vitser, 
som  modsiger  vores  barmhjertige 
sindelag.  Vi  betragter  måske  os  selv 
som  tålmodige  og  langmodige,  men 
andre  ser  måske  tegn  på  raseri  i  os, 
når  en  anden  bilist  pludselig  presser 
sig  ind   foran  os.   Vi  betragter   os 


måske  som  medfølende  og  tolerante 
blandt  vore  kolleger  og  naboer,  mens 
vores  nærmeste  familie  betragter  os 
som  intolerante  og  uvenlige. 

Vores  brug  af  vores  tid,  især  vores 
fritid,  viser  vores  tilbøjelighed  til 
enten  godt  eller  ondt.  Herren  har 
sagt:  »Thi  den,  der  er  tro  og  viis  i  dette 
liv,  agtes  værdig  til  at  arve  de  boliger, 
som  er  beredt  dem  af  min  Fader« 
(L&P  72:4)-  Nogle  mennesker  fylder 
deres  weekender  og  friaftner  med 
fjernsynskiggeri,  mens  andre  besøger 
templet,  studerer  skrifterne  og  læser 
andre  gode  bøger,  lærer  børn  at  læse 
og  skrive,  besøger  patienter  på  hospi- 
talerne, forkynder  evangeliet  for 
deres  naboer,  udfører  slægtsforskning 
og  engagerer  sig  i  samfundsprojekter 
eller  utallige  andre  værdige  aktivi- 
teter. De  har  tilbøjelighed  til 
bestandig  at  gøre  godt. 

Vore  holdninger  afspejler  også 
vores  tilbøjelighed  til  godt  eller  ondt. 
Kronisk  kritik  og  vedvarende  pessi- 
misme og  deres  følgesvende  - 
sarkasme  og  kynisme  -  afspejler  ofte 
en  mangel  på  tro  og  tillid  til  Herren 
og  en  opslidende  utålmodighed  efter, 
at  hans  store  plan  for  lykke  skal 
komme  til  udtryk  i  vores  liv.  Nephi 
opfordrede  os  ihærdigt  til  at  »stræbe 
fremad  med  standhaftighed  i  Kristus 
og  have  et  fuldkommen  klart  håb  og 
kærlighed  til  Gud  og  alle  menne- 
sker« (2  Nephi  31:20).  I  det  sidste 
kapitel  i  Mormons  Bog  bekræfter 
Moroni  atter,  at  »det  er  nødvendigt 

at  have  tro,  og  dersom  det  er 
nødvendigt  at  have  tro,  så  er  det 
også  nødvendigt  at  have  håb;  og 
dersom  det  er  nødvendigt  at  have 
håb,  så  er  det  også  nødvendigt  at 
have  kærlighed«  (Moroni  10:20). 
Han  sagde  videre,  at  tro,  håb  og 
kærlighed  er  af  afgørende  betydning 
for  frelse  i  Guds  rige  (se  Moroni 
10:21). 

Moroni  kommer  dernæst  med  en 
meget  vigtig  dybsindig  bemærkning: 
»Og  dersom  I  ikke  har  håb,  kan  I 
ikke  andet  end  fortvivle;  og  fortviv- 
lelse kommer  af  ugudelighed« 
(Moroni  10:22).  Moroni  sagde  ikke, 
at  fortvivlelse  udspringer  af  modgang. 
Der  findes  utallige  mennesker,  hvis 
arrede  sjæle  er  blevet  prøvet  til  det 
yderste,  men  de  er  forblevet  trofaste 
og  urokkelige.  Det  er  ugudelighed, 
som  skaber  fortvivlelse,  for  ugude- 
lighed fortørner  Trøsteren,  som  er  en 
stor  kilde  til  tro  og  håb.  Fortvivlelse 
kendetegnes  ved  manglende  tro, 
håbløshed  og  uvilje  mod  at  udvise 
barmhjertighed  mod  dem,  der  sårer 
os,  eller  som  har  søgt  at  knuse  vore 
drømme.  Uden  den  lindrende  virk- 
ning fra  tro,  ved  håb  og  kærlighed 
vendes  skuffelsen  snart  til  sorg  og 
dernæst  til  fortvivlelse. 

Præsident  Boyd  K.  Pac  ker,  der  i 
dag  er  fungerende  præsident  for  De 
Tolv  Apostles  Kvorum,  har  forsikret 
os:  »Det  har  altid  været  hensigten,  at 
livet  skulle  være  en  udfordring.  Det 
er  ganske  normalt  at  opleve  en  smule 


Vores  brug  af  vores  tid,  især 
vores  fritid,  viser  vores 
tilbøjelighed  til  enten  godt 
eller  ondt. 

bekymring,  en  smule  depression,  en 
smule  skuffelse  og  sågar  en  smule 
fiasko.«  Og  så  tilføjer  han:  »Sig  til 
vore  medlemmer,  at  hvis  de  har  en 
rigtig  dårlig  dag  en  gang  imellem, 
eller  måske  et  par  stykker  i  rap,  så 
skal  de  stå  fast  og  udholde  dem.  Alt 
ordner  sig.  Der  er  et  formål  med  vore 
kampe  her  i  livet«  (That  All  May  Be 
Edified,  1982,  s.  94).  Så  længe  vi 
lever  retskaffent  og  vedbliver  med 
at  nære  vores  vidnesbyrd  og  vores 
tro,  øge  vores  tillid  til  og  håb  i  en 
kærlig  himmelsk  Fader  og  konstant 
behandler  andre  kærligt  -  med  Kristi 
rene  kærlighed  -  så  vil  vore  skuf- 
felser ikke  vende  sig  til  bekymring, 
håbløshed  og  fortvivlelse. 

MENNESKELIGE  OG  GUDDOMMELIGE 
TILBØJELIGHEDER 

Det  er  godt  at  sammenligne  vore 
menneskelige  tilbøjeligheder  med 
Jesu  Kristi  guddommelige  tilbøjelig- 
heder. Under  sit  jordiske  virke  sagde 
Frelseren  ydmygt:  »...  jeg  [gør  intet] 
af  mig  selv;  men  som  Faderen  har 
lært  mig  ...  for  jeg  gør  altid  det,  der 
er  godt  i  hans  øjne«  (Joh  8:28-29). 
I  Getsemane  Have,  da  han  led 
voldsom  smerte,  bad  ham  føjeligt: 
»Dog,  ske  ikke  min  vilje,  men 
din«   (Luk  22:42),  hvilket  viste,  at 

»Sønnens  vilje  er  opslugt  i  Faderens 
vilje«  (Mosiah  15:7). 

Da  Abraham  havde  fået  befaling 
om  at  ofre  sin  søn  Isak,  viste  han 
over  for  Herren  og  sine  efterkom- 
mere, at  han  var  tilbøjelig  til 
bestandig  at  gøre  godt,  da  han  »tidligt 
næste  morgen  sadlede  [sit]  æsel« 
(1  Mos  22:3;  fremhævelse  tilføjet) 
for  at  træffe  de  nødvendige  forbere- 
delser til  det  offer,  som  han  ventede 
ville  blive  krævet  af  ham. 

Josef,  Abrahams  oldebarn,  viser 
endnu  et  imponerende  eksempel  på 
urokkelig  tilbøjelighed  til  at  sky 
det  onde  og  bestandig  gøre  godt. 
Da  hans  herres  hustru  forsøgte  at 
forføre  ham,  svarede  han  krænket: 
»Hvordan  skulle  jeg  kunne  gøre 
noget  så  ondt  og  synde  mod  Gud?« 
(1  Mos  39:9).  Og  så  flygtede  han  fra 
hende.  Længe  før  Josef  traf  Potifars 
hustru,  havde  han  besluttet  sig  for,  at 
han  aldrig  ville  krænke  Gud. 

Vi  styrker  vores  tilbøjelighed  til  at 
gøre  godt,  hver  gang  vi  indgår  og 
holder  pagter. 

Efter  at  Alma  var  blevet  spottet 
og  smidt  ud  af  byen  Ammonihah, 
viste  en  engel  sig  for  ham  og  befa- 
lede ham  at  vende  tilbage  til  den 
samme  uvenlige  by,  som  lige  havde 
vist  ham  bort.  Hans  kærlighed  til 
Gud,  som  oversteg  hans  frygt  for 
mennesker,  og  hans  tilbøjelighed  til 
at  gøre  godt  ses  i  den  kendsgerning, 
at  »han  [vendte]  hurtigt  tilbage  til 
Ammonihahs  land«  (Alma  8:18; 
fremhævelse  tilføjet). 

Da  profeten  Joseph  Smith  beret- 
tede om  begivenhederne  omkring 
den  første  åbenbaring  og  englen 
Moronis  besøg,  bekendte  han,  at 
han  havde  begået  »mange  tåbelige 
fejlgreb,  der  viste  ungdommens 
svaghed  og  den  menneskelige 
naturs  ufuldkommenhed«,  men  han 
skyndte  sig  at  tilføje,  at  »ingen  ... 
behøver  at  tro,  at  jeg  gjorde  mig 
skyldig  i  store  og  grove  synder.  Det 


var  min  natur  imod  at  begå  noget 
sådant«  (JS-H  1:28). 

Profetens  naturlige  tilbøjelighed 
til  at  gøre  godt  kom  til  udtryk  i  Zions 
hær.  I  maj  1834  var  profeten  og  hans 
brødre  ved  at  slå  deres  telte  op  på 
prærien  i  Illinois,  da  nogle  af 
brødrene  pludselig  fik  øje  på  tre  klap- 
perslanger og  skulle  til  at  slå  dem 
ihjel.  Profeten  greb  straks  ind  og 
sagde:  »Lad  dem  være  —  gør  dem  ikke 
noget!  Hvordan  kan  slangen  nogen- 
sinde komme  af  med  sin  gift,  så  længe 
Guds  tjenere  har  den  samme  tilbøje- 
lighed og  fortsætter  med  at  bekrige 
den?  Først  må  menneskene  blive 
uskadelige  og  ufarlige,  og  så  dyrever- 
denen. Når  menneskene  afkaster 
deres  onde  tilbøjeligheder  og  hører 
op  med  at  udrydde  dyreverdenen, 
kan  løven  og  lammet  ligge  sammen 
og  den  spæde  lege  med  slangen,  uden 
at  der  sker  barnet  noget«  (Profeten 
Joseph  Smiths  lærdomme,  1954,  s.  82). 
Profeten  Joseph  levede  i  overens- 
stemmelse med  sin  forkyndelse. 

Det  er  den  tilbøjelighed,  som 
fremmes  af  Frelserens  formaning: 
»Elsk  jeres  fjender  og  bed  for  dem, 
der  forfølger  jer  ...  For  tilgiver  I 
mennesker  deres  overtrædelser,  vil 
jeres  himmelske  fader  også  tilgive 
jer«  (Matt  5:44;  6:14). 

Profeten  Joseph  Smiths  ord  passer 
på  præsident  Gordon  B.  Hinckley: 
»Et  menneske,  der  er  fyldt  med  Guds 
kærlighed,  er  ikke  tilfreds  med  blot 
at  velsigne  sin  familie,  men  bevæger 

sig  gennem  hele  verden,  ivrig  efter  at 
velsigne  den  hele  menneskehed« 
(Lærdomme,  s.  207).  Præsident 
Gordon  B.  Hinckleys  udmattende 
rejseplan,  som  især  er  udmattende 
for  dem,  der  ledsager  ham,  viser  hans 
tilbøjelighed  til  bestandig  at  gøre 
godt  ved  at  give  afkald  på  hjemmets 
bekvemmeligheder  for  at  kunne 
velsigne  de  hellige  over  hele  jorden. 

»NÆSTEN  ALLE  MENNESKERS 
TILBØJELIGHED« 

I  nutidig  åbenbaring  har  Herren 
advaret  os  om,  at  »det  ligger  i  næsten 
alle  menneskers  natur  og  tilbøje- 
lighed, så  snart  de  formoder,  de  har 
fået  en  smule  myndighed,  da  straks 
begynde  at  udøve  uretfærdigt  herre- 
dømme« (L&P  121:39).  Jeg  kan 
lettere  se  uretfærdigt  herredømme 
hos  andre,  end  jeg  kan  hos  mig  selv. 
Jeg  betragter  måske  mig  selv  som 
åben,  beslutsom  og  retfærdig,  mens 
andre  betragter  mig  som  uvenlig, 
stivsindet  og  urimelig.  En  af  de 
bedste  sikringer  mod  en  tilbøjelighed 
til  at  udøve  uretfærdigt  herredømme 
findes  i  præsidentskabsprincippet  og 
rådssystemet  i  Kirken.  Når  ledere 
ydmygt  søger  og  lytter  til  andres  råd, 
og  når  familiens  medlemmer  rådfører 
sig  med  hinanden,  kan  de  som  regel 
træffe  beslutninger,  der  kan  modtage 
Herrens  godkendende  stempel  (se 
L&P  107:26-31). 

Vores  tilbøjelighed  til  godt  eller 
ondt  afspejles  ofte  i  vores  fortolkning 

af  budene  og  vores  reaktion  på 
Brødrenes  vejledning.  For  eksempel 
forsøger  nogle  at  udlægge  en  meget 
snæver  definition  på  tiende,  mens  de 
foretrækker  en  meget  bred  fortolk- 
ning af  visdomsordet.  Som  ældste 
Marion  G.  Romney  (1897-1988) 
sagde,  mens  han  var  medlem  af  De 
Tolv  Apostles  Kvorum:  »Der  er  dem 
iblandt  os,  der  søger  at  tjene  Herren 
uden  at  fornærme  djævelen«  (»The 
Price  of  Peace«,  Speeches  of  tine  Year, 
1.  marts  1955,  s.  7).  Men  der  er 
mange  andre  trofaste  sidste  dages 
hellige,  hvis  liv  afspejler  Frelserens 
tilbøjelighed,  han,  som  altid  søgte  at 
gøre  det,  der  var  godt  i  hans  Faders 
øjne  (se  Joh  8:29). 

PAGTSHOLDERE 

Vi  styrker  vores  tilbøjelighed  til  at 
gøre  godt,  hver  gang  vi  indgår  og 
holder  pagter.  Hver  gang  vi  deltager  i 
en  præstedømmeordinance,  rækker 
himlens  kræfter  ned  og  drager  os 
nærmere  til  himlen.  De,  der  modtager 
nadveren  og  templets  ordinancer  med 
rent  hjerte  og  trofast  holder  deres 
pagter,  har  ikke  brug  for  lange 
instruktioner  om  passende  påklæd- 
ning, betaling  af  gavmilde  fasteofre  og 
tiende,  efterlevelse  af  visdomsordet 
eller  helligholdelse  af  sabbatten.  De 
har  ikke  brug  for  strenge  påmindelser 
om  at  forkynde  evangeliet  for  andre, 
at  besøge  templet  ofte,  at  udføre 
slægtsforskning  eller  at  passe  deres 
hjemmeundervisning.  De  har  heller 


ikke  brug  for  hentydninger  for  at 
besøge  de  syge  eller  tjene  de  nødli- 
dende. 

De  er  den  Allerhøjestes  trofaste 
hellige,  som  holder  de  hellige  pagter, 
de  har  indgået  i  Herrens  hus  og  er 
»fast  besluttet  på  at  tjene  ham  indtil 
enden  og  virkelig  viser  gennem  deres 
gerninger,  at  de  har  modtaget  Kristi 
Ånd  til  deres  synders  forladelse« 
(L&P  20:37).  Pagtsholdere  er  »villige 
til  at  bære  hinandens  byrder«  og  er 
»villige  til  at  sørge  med  dem,  som 
sørger  og  trøste  dem,  der  har  trøst 
behov  og  stå  som  Guds  vidner  til  alle 
tider,  i  alle  ting  og  på  alle  steder« 
(Mosiah  18:8-9).  De  efterlever  indvi- 
elsesloven.  Deres  tid,  talenter  og 
økonomiske  midler  tilhører  Herren. 

Profeten  Joseph  Smith  sagde,  at 
»når  menneskene  afkaster  deres 
onde  tilbøjeligheder  ...  kan  løven 
og  lammet  ligge  sammen«. 


Deres  overholdelse  af  pagterne 
har  fået  dem  til  at  udvikle  en  tilbøje- 
lighed til  bestandig  at  gøre  godt,  og 
»de  er  villige  til  at  påtage  sig 
[Sønnens]  navn  og  altid  erindre  ham 
og  holde  hans  bud,  som  han  har 
givet  dem«  (L&P  20:17;  frem- 
hævelse tilføjet).  Overholdelse  af 
pagter  gør  dem  i  stand  til  at  gøre 
krav    på     nadverbønnens     lovede 

o 

velsignelse  om,  at  »hans  And  altid 
må  være  hos  dem«  (L&P  20:71; 
fremhævelse  tilføjet),  og  Andens 
stadige  følgeskab  fremmer  deres 
tilbøjelighed  til  at  gøre  godt. 

Jeg  beder  til,  at  vi  må  »stræbe 
fremad  med  standhaftighed  i  Kristus 
og  have  et  fuldkommen  klart  håb  og 
kærlighed  til  Gud  og  alle  menne- 
sker« (2  Nephi  31:20).  Når  vi  gør 
det,  bliver  vi  som  kong  Benjamins 
folk,  der  »ikke  mere  var  tilbøjelige  til 
at  gøre  ondt,  men  bestandig  gøre 
godt«  (Mosiah  5:2).  □ 

Hvorfor  skulle  jeg 
tænke  pS  at  betale 
tiende? 

Jeg  tjener  så  få  penge,  at  min  tiende  næppe  betyder  meget. 
Hvorfor  skulle  jeg  tænke  på  at  betale  tiende? 


FOTOILLUSTRATION:  KELLI  PRATT 


Svarene  er  ment  som  en  hjælp  og  vejledning,  men  er  ikke  udtryk  for 
Kirkens  officielle  lære. 


LIAHONAS  SVAR 

De  fleste  diskussioner  om  tiende 
drejer  sig  om  anvendelsen  af 
midlerne  -  byggeri  af  templer  og 
kirkebygninger,  støtte  til  missione- 
ring,  finansiering  af  Kirken  daglige 
drift  og  så  videre.  Men  det  aller- 
første, som  vi  bør  forstå  med  hensyn 
til  tiende  er,  at  Herren  ikke  har  brug 
for  vores  penge.  Hele  denne  jord  og 
utallige  andre  verdener  er  hans. 
Hvis  han  ønskede  det,  kunne  han 
finansiere  sit  værk  på  en  anden 
måde.  Han  kunne  for  eksempel 
forvandle  gruset  på  vejen  til 
diamanter  og  lade  diakonerne  samle 
dem  sammen.  Han  kunne  sende 
Kirkens  ledere  ud  at  fiske  og  lade 
dem  fange  fisk,  som  havde  værdi- 
fulde mønter  i  gabet  (se  Matt 
17:27).  Eller  også  kunne  han  bare 
sørge  for,  at  Kirkens  midler  aldrig 
slap  op  (se  1  Kong  17:8-16).  Det 
kunne  han  -  men  det  gør  han  ikke  - 
hvilket  betyder,  at  tiendeloven  må 


tjene  et  større  formål  end  blot  finan- 
sieringen af  Herrens  værk. 

Hvad  er  da  dette  større  formål? 
Som  mange  af  vore  læsere  forklarer  i 
deres  svar,  er  tiendeloven  ikke  så 
meget  givet  til  Kirkens  gavn,  som 
for  at  velsigne  den  enkelte  tiendebe- 
taler åndeligt.  Tiende  drejer  sig  om 
tro,  ikke  bare  om  penge.  Herren  er 
ikke  interesseret  i,  hvor  mange 
dørhåndtag  eller  salmebøger  man 
kan  købe  for  dine  ti  procent.  Han  er 
interesseret  i  dit  hjertes  tilstand  og 
din  villighed  til  at  gøre  hans  vilje. 

Tiende  er  en  vigtig  befaling,  en, 
som  andre  større  emner  er  knyttet 
til.  Kun  de  medlemmer  af  Kirken, 
som  betaler  en  ærlig  tiende,  kan 
modtage  tempelordinancer.  Og 
Herren  har  sagt,  at  de,  der  betaler 
tiende,  ikke  bliver  brændt  ved  hans 
andet  komme  (se  L&lP  64:23). 

Tiendebetaling  synes  at  være 
en  åndelig  målestok  for  et  menne- 
skes hengivenhed  over  for  Herren. 

Denne  lov,  sagde  præsident  Joseph 
F.  Smith  (1838-1918),  sætter  de 
sidste  dages  helliges  trofasthed  på 
prøve:  »Ved  hjælp  af  dette  princip 
skal  det  kendes,  hvem  der  er  for 
Guds  rige,  og  hvem  der  er  imod  det. 
Ved  dette  princip  skal  det  ses,  hvis 
hjerte,  der  er  vendt  mod  at  gøre 
Guds  vilje  og  holde  hans  befalinger 
...  og  hvem,  der  er  imod  dette 
princip  og  har  lukket  sig  selv  ude  fra 
Zions  velsignelser«  (Kirkens  præsi- 
denters lærdomme:  Joseph  F.  Smith, 
1998,  s.  276). 

Når  det  gælder  tiende,  er  det  ikke 
beløbet,  men  indstillingen,  der 
betyder  noget.  Tiende  hører  til  en 
højere  lov,  indvielsesloven  -  en  lov, 
som  vi  skal  anerkende  og  efterleve, 
hvis  vi  ønsker  at  modtage  en  arv  i 
det  celestiale  rige.  Indvielse  er  en 
villighed  til  at  anvende  alt  det,  som 
Herren  har  velsignet  os  med,  deri- 
blandt vores  liv,  til  at  opbygge  hans 
rige  her  på  jorden.  Ti  procent  er  kun 


en  lille  del  af  det,  han  har  givet  os. 
På  en  måde  er  det  det  mindste  vi 
kan  gøre. 

LÆSERNES  SVAR 

Ved  at  betale  tiende  viser  vi  vores 
kærlighed  til  vor  himmelske  Fader  og 
opbygger  hans  rige.  Det  betyder  ikke 
noget,  hvor  lidt  eller  hvor  meget  vi 
tjener.  Hvis  vi  elsker  vor  himmelske 
Fader,  så  viser  vi  ham  vores  lydighed. 
Ruth  Kissi, 
Hågersten  Ward, 
Stockholm  Sydstav  i  Sverige 

Jeg  tjener  ikke  meget,  men  jeg  er 
glad  for   at   efterleve   tiendeloven. 
Mine  forældres  eksempel  og  mit  eget 
vidnesbyrd  gør  det  til  en  glæde  for 
mig  at  tage  del  i  Guds  riges  store 
værk  her  på  jorden. 
David  Lelogeais, 
Salon  Ward, 
Nice  Stav  i  Frankrig 

Uanset   hvor  lille   et  beløb   din 
tiende  består  af,  så  er  den  af  stor 
værdi  i  Guds  øjne,  fordi  du  efterlever 
hans   lov.    Dine   velsignelser  bliver 
ikke  mindre  af,  at  beløbet  er  lille. 
Den  smule,  som  kommer  fra  mange, 
skaber  helheden. 
Danuta  Pullig  Galvao, 
Meier  Ward, 
Rio  de  Janeiro  Stav  i  Brasilien 

Jesus  Kristus  gav  os  selv  svaret,  da 
han  omtalte  den  fattige  enke,  som 
skænkede  to  små  mønter  (se  Mark 
12:41-44).  Det  vigtigste  er  at  have  et 
villigt  hjerte  og  Kristi  rene  kærlighed. 


Herren  ser  på  kvaliteten,  ikke  kvan- 
titeten af  vores  gave. 
Ældste  Alvaro  Yépez, 
Barcelona-missionen  i  Venezuela 

Når  vi  betaler  en  ærlig  tiende, 
modtager  vi  velsignelser  fra  vor 
himmelske  Fader,  som  lovet  i  Malakias 
3:10.  Men  velsignelsen  er  måske  ikke, 
at  vi  modtager  flere  penge.  De  velsig- 
nelser, som  vi  modtager,  kan  være 
åndelige  eller  fysiske. 

At  tjene  i  Herrens  hus  er  en  af  de 
mange    velsignelser,    som   jeg   har 
modtaget  ved   at  betale   en   ærlig 
tiende.    Vore    smukke    templer   er 
velsignelser  som  kommer  af  tiende- 
betaling. 
Anthony  L.  Ekpezu, 
Calabar  2.  Gren, 
Calabar  Distrikt  i  Nigeria 

Herren  beder  os  om  ærligt  at 
betale  ti  procent  af  vores  indtægt, 
uanset  hvad  vi  tjener.  Det  er  en  prøve 
på  vores  tro.  Han  har  ikke  brug  for 
vore  gaver  til  at  finansiere  sin  kirke, 
men  vi  har  brug  for  hans  gaver.  Hvis 
vi  betaler  en  ærlig  tiende,  bliver  vi  de 
lykkeligste  mennesker  på  jorden, 
høsten  fra  vore  marker  bliver  over- 
dådig, og  Herrens  værk  går  fremad. 
Ældste  Armel  F.  Severin  Ikoue, 
Abidjan-missionen  i  Elfenbenskysten 

Da  jeg  var  færdig  med  skolen,  fik 
jeg  et  job,  som  ikke  gav  ret  meget,  og 
jeg  skammede  mig  over  at  betale  så 
lidt  i  tiende.  En  af  mine  venner 
mindede  mig  om,  at  Jesus  roste  den 
fattige  enke  (se  Luk  2 1 : 1-4) .  Fra  da 

JUNI       2001 

23 


Ruth  Kissi 


David  Lelogeais 


Danuta  Pullig  Galvao 

Ældste  Alvaro  Yépez 


Anthony  L  Epkezu 


Ældste  Armel  F.  Severin  Ikoue 


Fabian  Argote  Montalvo 


Søster  Mustapha  Tina 


Ihuoma  Chidiebere 


Jean  Pyeere  Moreira 


af  vendte  de  tanker  ikke  tilbage  til 
mit  sind.  Jeg  blev  ved  med  at  betale 
en   ærlig   tiende.   Senere  blev   jeg 
velsignet  med  et  bedre  job,  så  jeg 
kunne  tjene  penge  til  min  mission. 
Fabian  Argote  Montalvo, 
Las  Granjas,  Ward, 
Neiva  Stav  i  Colombia 

Vi  bør  altid  huske  på  Frelserens 
formaning  om  ikke  at  samle  os  skatte 
på  jorden,  men  at  samle  os  skatte  i 
himlen  (se  Matt  6:19-21).  Vi  bør 
ikke  altid  forvente  flere  penge  som 
velsignelse  for  at  betale  tiende.  Vi 
modtager  mange  andre  velsignelser 
fra  Gud  for  at  betale  tiende.  En  stor 
velsignelse  for  mig  er  at  tjene  på  fuld 
tid  i  opbyggelsen  af  hans  rige. 
Søster  Mustapha  Tina, 
Enugu-missionen  i  Nigeria 

Vi  modtager  ikke  nogle  velsig- 
nelser fra  Gud,  hvis  vi  betaler  vores 
tiende  med  et  tvivlende  sind.  Hvis 
vi  føler,  at  vi  er  presset  til  at  betale 
tiende,  eller  hvis  vi  betaler  af  frygt, 
så  betaler  vi  sikkert  med  utilfredshed 
og  bør  ikke  forvente  nogle  velsignelser. 
Til  tider  betaler  vi  vores  tiende  i 
oprigtighed,  men  ser  ikke  nogle 
fysiske  velsignelser.  Det  skyldes  ikke, 
at  Gud  har  glemt  os,  men  at  vi  må 
vente  lidt.  Han  har  uendelige  velsig- 
nelser til  de  af  hans  børn,  som  adlyder 
hans  bud,  men  disse  velsignelser 
bliver  givet,  når  Herren  selv  vil  det. 
Vi  bør  holde  ud  til  enden. 
Ihuoma  Chidiebere, 
Vmunwanwa  Gren, 
Umuahia  Stav  i  Nigeria 

Der  er  adskillige  grunde  til,  at  vi 
bør  betale  tiende.  Lad  mig  nævne 
tre  af  dem:  (1)  Det  er  en  af  Herrens 
befalinger,   (2)   uanset  hvor  lidt  vi 
betaler,  så  gør  vi  vores  til  at  grund- 
fæste  Zion  på  jorden  og    (3)    det 
styrker  vores  vidnesbyrd. 
]ean  Pyeere  Moreira, 
Itinga  Ward, 
Joinville  Stav  i  Brasilien 

Du  kan  være  med  til  at  gøre 
SPØRGSMÅL  OG  SVAR  bedre  ved 
at  svare  på  nedenstående  spørgsmål 
Send  dit  svar,  så  vi  har  det  senest  den  l . 
august  2001.  Send  det  til  QUES- 
TIONS  AND  ANSWERS  08/01, 
Liahona,  Floor  24,  50  East  North 
Temple  Street,  Salt  Loke  City,  UT 
84150-3223,  USA.  Du  kan  skrive  dit 
svar  på  maskine  eller  med  letlæselig 
håndskrift  på  dit  eget  sprog.  For  at 
dit  svar  kan  komme  i  betragtning,  skal 
du  vedlægge  fulde  navn,  alder,  privat- 
adresse samt  ward  og  stav.  Hvis  det  er 
muligt  kan  du  vedlægge  et  foto  af  dig 
selv.  Dette  foto  bliver  dog  ikke  retur- 
neret. Vi  trykker  et  repræsentativt 
udvalg  af  svarene. 

SPØRGSMÅL:  De  medlemmer  af  Kirken 
på  min  egen  alder,  som  går  i  samme  skole 
som  mig,  gør  enten  nar  ad  mig  eller 
undgår  mig.  Henne  i  kirken  lader  de,  som 
om  jeg  slet  ikke  eksisterer.  Mine  eneste 
gode  venner  er  ikke-medlemmer.  Skal 
jeg  prøve  at  blive  venner  med  de  unge 
i  mit  ward,  eller  skal  jeg  tilbringe  min 
tid  sammen  med  mine  venner,  som 
ikke  er  medlemmer,  men  som  er  mere 
kristuslignende?  Q 


Lille  liahona 

NYE  VENNER 


Angela  Miller 

fra  Council  Bluffs  i  Iowa 


Julie  D.  Awerkamp 

Primarybørn  over  hele  verden  hører  om  Council 
Bluffs  i  Iowa  -  et  sted,  som  spiller  en  vigtig  rolle 
i  de  sidste  dages  helliges  historie  -  og  om  det 
nærliggende  Winter  Quarters  i  Nebraska, 
hvor  pionererne  gjorde  holdt  på 
deres  rejse  vestpå  for  at  reparere 
deres  vogne,  male  mel  og  vente 
på,  at  det  bitre  vintervejr  skulle 
drive  over. 

For  otteårige  Angela  Miller 
er  Council  Bluffs  mere  end  bare 
et  navn  på  Kirkens  historiekort. 
Det  er  hendes  hjem.  Og  ved  at 
bo  så  tæt  på  disse  historiske 
steder  har  hun  fået  en  bedre  for- 
ståelse af  pionerånden  og  samtidig 
udviklet  den  i  sit  eget  liv. 

En  del  af  denne  pionerånd  går  ud  på  at  gøre  familien 
til  det  vigtigste  i  ens  liv.  Familier  er  vigtige,  fordi  »de 
altid  er  parate  til  at  hjælpe,«  siger  Angela.  »De  skal 
lære  en  disciplin,  men  de  er  også  rare.«  Angela  mindes 
med  glæde  den  dag,  hvor  hun  og  hendes  familie  tog  til 
templet.  Det  var  en  stor  oplevelse  for  hende  at  blive 
beseglet  til  dem.  Hun  elsker  at  være  sammen  med  sin 
familie  på  camping-,  fiske-,  svømme-  og  cykle  ture  eller 
bare  at  lege  med  deres  fugle,  Oliver,  Kate  og  Tweety. 

Angela  har  arbejdet  ihærdigt  på  at  udvikle  et  andet 
aspekt  af  pionerånden,  nemlig  missionering.  Hun  har 


lært  af  sine  forældres  erfaringer  som  stavsmissionærer 
og  har  deltaget  i  wardsmissioneringsprogrammer.  Hun 
stræber  efter  at  være  et  godt  eksempel  for  sine  venner, 
som  ikke  er  medlemmer  af  Kirken. 

For  nylig  deltog  familien  Miller  i  et 
wardsprogram,  som  gik  ud  på  at 
hjælpe  nye  medlemmer  til  at 
lære  mere  om  Kirken  ved  at 
tage  del  i  gruppefamilieaf- 
tener.  Angela  og  hendes  far 
Dan  præsenterede  en  lektion 
om  at  iføre  sig  Guds  fulde 
rustning,  bygget  over  L&P 
27:15-18.  Mens  hendes  far 
Angela  (til  højre)  og  hendes  familie  fortalte,  at  hver  del  af  rustningen 

foran  et  monument  i  Winter  Quarters.     repræsenterer  en  egenskab,  som 

kan  beskytte  os  mod  fristelse  -  såsom 
troens  skjold  og  Åndens  sværd  -  føjede  Angela  den 
pågældende  del  til  sin  dragt.  Den  del  af  lektion,  som 
alle  bedst  kunne  lide,  var,  da  bror  Miller  talte  om  den 
ondes  gloende  pile,  og  missionærerne  fik  lov  til  at  kaste 
»gloende  pile«  lavet  af  gult  papir  og  popcornkerner  mod 
Angelas  »rustning«. 

Angela  gør  sit  bedste  for  at  være  et  godt  eksempel, 
uanset  hvor  hun  er.  I  Kirken  stræber  hun  altid  efter  at 
være  ærbødig.  »Nogle  gange  lægger  jeg  armene  over 
kors,  mens  jeg  går  ned  ad  gangen  fra  klassen  til 
primarylokalet,«  siger  hun. 

Council  Bluffs  Wards  Primary. 


Da  Angela  er 
den  eneste  på  skolen, 
som  er  medlem  af  Kirken,  har  hun  rig  mulighed 
for  at  være  missionær.  Ved  en  fødselsdagsfest,  som  hun 
var  med  til,  begyndte  pigerne  at  se  en  upassende  film. 
»Jeg  sagde:  >Den  kan  jeg  ikke  se,  for  jeg  er  medlem  af 
Kirken,  <«  mindes  hun.  Hun  forlod  stuen,  og  en  anden 
ven,  som  ikke  er  medlem,  fulgte  hurtigt  efter.  Sammen 
så  de  en  bedre  film.  »Da  jeg  gik,  opdagede  jeg,  at  jeg 
havde  min  VDR-ring  på,«  siger  Angela.  Hun  var  glad 
for,  at  hun  valgte  at  gøre  det  rette  og  være  et  godt 
eksempel  for  sine  venner. 

En  aften  havde  Angela  inviteret  en  veninde  med  hjem. 
Mens  pigerne  sad  og  snakkede,  spurgte  veninden:  »Hvad 
er  det  for  nogle  bøger?  Det  er  nogle  ordentlig  moppe- 
drenge.« Angela  forklarede,  at  det  var  Mormons  Bog  og 
Bibelen,  og  hun  fortalte  sin  ven  om  Jesus  Kristus.  Senere 
så  hun,  at  veninden  læste  i  skrifterne. 

Familien  Miller  besøger  ofte  de  historiske 
steder  i  nærheden,  såsom  pionerkirke- 
gården og  besøgscentret  ved  Winter 
Quarters  og  tabernaklet  i  Council  Bluffs. 
Tabernaklet  er  en  kopi  af  den  bygning,  som  pionererne 
byggede  i  løbet  af  et  par  uger.  Brigham  Young  blev 
opretholdt  som  Kirkens  præsident  her  i  1847.  Angela 
har  hørt  om,  hvor  hårdt  pionererne  arbejdede,  og  om 
hvordan  de  brugte  deres  talenter  til  at  velsigne  andre. 
Hun  gør  også  sit  for  at  bruge  sine  talenter  ved  at  spille 
klaver,  gå  til  ballet  og  optræde  i  lokale  balletforestil- 
linger. 

Angela  og  hendes  13-årige  bror  Jake  har  pligter  i 
hjemmet.  Angelas  yndlingspligt  er  at  hjælpe  med  at 

passe  familiens  fugle.  Hun  og  Jake 
skifter  vand  i  buret  hver  dag 
og  sørger  for,  at  fuglene  har 
rigeligt  med  mad. 


Angela  elsker  at  lære.  Hun  bruger  en  del  tid  på  børne- 
biblioteket, slider  i  det  med  lektierne  og  holder  af  at  tale 
med  Jake  om  det,  som  hun  har  lært.  Hun  kan  næsten 
alle  navne  på  fuglene  i  den  lokale  zoologiske  have. 

Præsident  Hinckley  besøgte  Council  Bluffs  i  1996  for 
at  indvie  kopien  af  tabernaklet 
og  hylde  de  hengivne  pionerer,        Angela  foran  en 
som  gjorde  tjeneste  i  håndkærreudstilling 

ved  tabernaklet  i 
Council  Bluffs. 

Mormonbataljonen.  Familien  Miller  og  mange  andre 
familier  klædte  sig  ud  som  pionerer  og  deltog  i  pioner- 
aktiviteter. Angela  sang  i  børnekoret.  Når  hun  tager 
sin  pionerkjole  og  kyse  på,  føler  hun  endnu  større 
taknemlighed  for  pionererne. 

Angelas  liv  er  meget  anderledes  end  pionerbørnenes 
liv.  Men  mens  hun  har  lært  om  pionerernes  kampe  og 
værdier,  er  hun  selv  blevet  et  eksempel  på  moderne 
pionerånd.  Angelas  synes  at  efterleve  præsident  John 
Taylors  (1808-1887)  motto,  som  er  citeret  på  et  af 
hendes  yndlingsmalerier  i  Winter  Quarters:  »Guds  rige 
eller  intet!«  □ 

FÆLLESTID 


Vi  bliver  velsignet, 
når  vi  følger  profeten 


Diane  S.  Nichols 


»Sådan  som  han  fra  gammel  tid  har  forkyndt  ved  sine 
hellige  profeters  mund«  (Luk  1 :70). 

Kan  du  lide  at  bo,  der  hvor  du  bor?  Har 
du  nogle  rigtig  gode  venner?  Har  du  noget 
yndlingslegetøj  eller  en  yndlingsbog? 
Tænk,  hvis  din  familie  måtte  efterlade  alle  deres 
yndlingsting  og  rejse  til  et  andet  land.  Tror  du,  at  det 
ville  være  svært? 

Nephis  far,  Lehi,  var  profet.  Herren  advarede  Lehi 
om,  at  Jerusalem  ville  blive  ødelagt,  så  han  og  hans 
familie  skulle  rejse  bort.  Herren  fortalte  Lehi,  at  han 
havde  beredt  et  nyt  land  til  Lehi  og  hans  familie.  Da  de 
forlod  Jerusalem  og  rejste  ud  i  ørkenen,  blev  Nephis 
brødre  Laman  og  Lemuel  ved  med  at  mukke.  De  ville 
ikke  rejse  fra  alle  deres  ting,  og  de  troede  ikke  på,  at 

Jerusalem  kunne  ødelægges.  Nephi  og  hans  bror  Sam 
mukkede  ikke.  De  vidste,  at  deres  far  var  Guds  profet, 
og  de  adlød  ham.  På  grund  af  Nephis  tro  og  lydighed, 
gav  Herren  ham  et  vidunderligt  løfte:  Så  længe  Nephis 
efterkommere  adlød  deres  himmelske  Fader,  ville  de 
blive  velsignet  i  det  nye  land. 

Når  vi  læser  Mormons  Bog,  kan  vi  se,  at  Herren 
holdt  sit  løfte  til  Nephi.  Når  folket  fulgte  profeten  og 
holdt  budene,  blev  de  velsignet.  Når  de  ikke  ville  høre 
på  profeten  og  var  ulydige,  gik  det  galt,  og  folket  var 
ikke  lykkeligt. 

Vor  himmelske  Fader  elsker  os  alle  og  ønsker,  at  vi 
skal  være  lykkelige.  Hvis  vi  følger  hans  profeter,  bliver 
vi  velsignet.  Præsident  Gordon  B.  Hinckley  har  bedt  os 
om  at  studere  skrifterne  hver  dag,  at  holde  sabbatten 
hellig,  at  fortælle  vore  venner  om  evangeliet  og  at 

forsvare  sandhedens  sag.  Det  er  ikke  altid  let, 
at  gøre  det,  som  profeten  beder  os  om.  Men 
når  vi  gør  det,  velsigner  vor  himmelske  Fader 
os,  og  vi  bliver  lykkelige. 

Forslag  til  fællestid 

J .  Bed  nogle  voksne  om  at  spille  forskellige 
profeter.  For  eksempel:  Adam  (Moses  5:4-12, 
58-59),  Enok  (Moses  6:26-28;  7:13-21), 
Noa  (l  Mos  6-8),  Moses  (2  Mos  3;  4  Mos  14) 
og  Daniel  (Daniel  6).  Lad  de  voksne  tage  plads 
rundt  omkring  i  lokalet.  Opdel  børnene  i 
grupper  og  lad  dem  interviewe  »profeterne«.  Giv 
forslag  til  spørgsmål,  som  kan  hjælpe  dem  med 
at  opdage,  hvem  de  forskellige  profeter  er,  hvad 
de  had  folk  om  at  gøre,  og  om  hvordan  de 
mennesker,  som  adlød  deres  belæringer,  blev 
velsignet.  Lad  grupperne  bytte  plads.  Lad  hvert 
barn  tegne  en  tegning  af  en  af  profeterne.  Lad 
nogle  af  børnene  fortælle,  hvad  deres  profet 
belærte  om,  og  hvordan  folk,  som  adlød  ham, 
blev  velsignet.  Spørg  børnene,  hvad  vores 
levende  profet  har  bedt  os  om  at  gøre.  Bær 
vidnesbyrd  om,  at  vi  bliver  velsignet,  når  vi 
adlyder  profeten,  nøjagtig  som  folk  i  gamle  dage. 

2.  Klip  et  stort  papirhjerte  ud  som  et 
puslespil.  Sæt  brikkerne  fast  med  tape  under 
nogle  af  stolene,  inden  børnene  kommer  ind  i 
primarylokalet.  Bed  en  præstedømmebærer  om 
at  spille  profeten  Alma.  Lad  ham  fortælle 
børnene,  hvad  Alma  forkyndte  ved  Mormons 
vande  (se  Mosiah  18).  Lad  børnene  se  efter, 
om  de  har  en  brik  under  deres  stol.  Bed  dem, 
der  fandt  en  brik  under  deres  stol,  om  at 
fortælle,  hvordan  vore  hjerter  kan  knyttes 
sammen.  Når  de  har  svaret,  sætter  de  deres 
brik  op  på  væggen.  Fortæl  børnene,  at  vores 
profet  i  dag  ønsker,  at  vore  hjerter  skal  knyttes 
sammen  i  kærlighed,  ligesom  Alma  gjorde  på 
sin  tid.  □ 

B.  Kong  Benjamin 


C.  Alma 


E.  Gordon  B.  Hinckley 


Instruktioner 

Forbind  hver  af  profeterne  til  venstre 
(A-G)  med  deres  respektive  lærdomme 
neden  for  (1-7). 

1 .  Denne  første  profet  lærte  sine  børn  at  bede 
og  lovede,  at  hvis  de  gjorde  det,  ville  de 
blive  ledt  af  inspirationens  ånd  (se  Moses 
5:4-5,  12;  6:4-5). 

2.  Han  sagde,  at  folket  skulle  omvende  sig  og 
holde  budene  og  lovede,  at  hvis  de  gjorde 
det,  ville  de  få  fremgang  og  blive  beskyttet 
mod  deres  fjender  (se  Moses  6:32-33, 
57-58;  7:10,  13-17). 

3.  Han  advarede  folket  om,  at  hvis  de  ikke 
omvendte  sig,  ville  de  blive  udryddet  af  en 
oversvømmelse  (se  Moses  8:20-24). 

4.  Han  belærte  folket  om,  at  hvis  de  elskede  og 
tjente  hinanden,  ville  de  få  fremgang  i  landet 
og  blive  velsignet  (se  Mosiah  2:17-24,  41). 

5.  Han  fortalte  folket,  at  hvis  de  blev  døbt  og 
holdt  deres  pagter,  ville  Herren  udgyde  sin 
Ånd  over  dem  og  undervise  og  vejlede  dem 
(se  Mosiah  18:8-10). 

6.  Han  belærte  om,  at  de,  som  holder  visdoms- 
ordet,  velsignes  med  sundhed,  visdom  og 
skatte  af  kundskab,  og  med  at  dødens  engel 
skal  gå  forbi  dem  (se  L&P  89). 

7.  Han  lovede  os,  at  hvis  vi  studerer  Mormons 
Bog  og  forsvarer  sandheden,  så  modtager  vi 
et  vidnesbyrd  om  Jesus  Kristus,  og  andre  vil 
blive  interesseret  i  Kirken  på  grund  af  vores 
eksempel  (se  »Find  lammene,  vogt  fårene«, 
L/ahona,  juli  1 999,  s.  118-124). 

Uddrag  af  præsident  Gordon  B.  Hinckleys  tale  ved 
firesiden  den  12.  november  2000.  - 

PROFETENS  RAD: 

VÆR  TAKNEMLIG 

»Vær  altid  taknemlige  i  jeres  hjerte,  mine  kære  venner.  Vær 
taknemlig  for  de  vidunderlige  velsignelser,  som  I  har.  Vær  taknemlige 
for  de  enorme  muligheder,  som  I  har.  Vær  taknemlige  for  jeres 
forældre,  som  holder  så  meget  af  jer,  og  som  har  arbejdet  virkelig  meget 
for  at  forsørge  jer.  Sig  tak  til  jeres  mor  og  til  jeres  far.  Sig  tak  til  jeres 
venner.  Sig  tak  til  jeres  lærere.  Udvis  påskønnelse  over  for  alle,  som 
gør  jer  en  tjeneste  eller  på  nogen  anden  måde  hjælper  jer. 

Tak  Herren  for  hans  godhed  over  for  dig.« 

VÆR  DYGTIG 

»Herren  ønsker,  at  I  skal  dygtiggøre  jer,  jeres  hoved  og  hænder, 
uanset  hvilket  område  I  vælger.  Uanset  om  det  er  at  reparere  køleskabe 
eller  at  blive  kirurg,  så  skal  I  uddanne  jer.  Søg  den  bedste  uddannelse,  I 
kan  få.  Bliv  en  person  med  ry  for  godt  arbejde  i  den  verden,  som  ligger 
foran  jer.  Jeg  gentager,  I  vil  bidrage  til  Kirkens  ære,  og  I  vil  blive  rigt 
velsignet  på  grund  af  den  uddannelse.« 

VÆR  REN 

»Undgå  al  ond  tale.  Misbrug  ikke  Herrens  navn  ... 

Vælg  jeres  venner  med  omhu  ... 

Selv  om  I  skal  være  venlige  over  for  alle,  så  udvælg  med  den  største 
omhu  dem,  som  I  ønsker  et  nært  forhold  til  ... 

Vær  ren.  Spild  ikke  jeres  tid  på  destruktiv  underholdning  ... 

En  velsoigneret  ung  pige,  som  er  ren  i  legemet  og  sindet,  er  virkelig 
smuk.  Hun  er  en  datter  af  Gud,  som  hendes  evige  Fader  virkelig  kan 
være  stolt  over.  En  velsoigneret  ung  mand  er  virkelig  flot.  Han  er  en 
søn  af  Gud,  som  er  fundet  værdig  til  at  bære  Guds  hellige  præste- 
dømme. Han  behøver  ikke  tatoveringer  eller  øreringe  på  eller  i  sit 
legeme.  Det  Første  Præsidentskab  og  De  Tolv  Apostles  Kvorum  er  alle 
enige  om  at  fraråde  disse  ting  ... 

DE  SEKS  VER 


...  Der  er  ingen  grund  til,  at  nogen  sidste  dages  hellig  dreng  eller  pige, 
ung  mand  eller  ung  kvinde  overhovedet  prøver  [stoffer].  Hold  jer  rene 
fra  disse  sindsændrende  og  afhængighedsdannende  vaner.« 

VÆR  SAND 

»Vær  loyal  over  for  Kirken  i  alle  situationer.  Jeg  giver  jer  det  løfte,  at 
denne  kirkes  ledere  aldrig  vil  føre  jer  på  afveje.  De  vil  lede  jer  på  vejen 
til  lykke  ... 

Vær  sand  over  for  jeres  overbevisninger.  I  ved,  hvad  der  er  rigtigt,  og 
I  ved,  hvad  der  er  forkert.  I  ved  det,  når  I  gør  det  rette.  I  ved  det,  når  I 
styrker  den  rette  sag.  Vær  loyal.  Vær  trofast.  Vær  sand.« 

VÆR  YDMYG 

»Herren  har  sagt:  >Vær  ydmyg,  så  skal  Herren,  din  Gud,  lede  dig  ved 
hånden  og  besvare  dine  bønner <  (L&P  112:10)  ... 

Jeg  tror,  at  de  sagtmodige  og  de  ydmyge  er  dem,  som  er  lærevillige. 
De  er  villige  til  at  lære.  De  er  villige  til  at  lytte  til  den  stille,  sagte  røsts 
hvisken,  der  vil  vejlede  dem  i  deres  tilværelse.  De  sætter  Herrens 
visdom  over  deres  egen  visdom.« 

VÆR  BØNSOM 

»I  har  brug  for  hans  hjælp,  Og  I  ved,  at  I  har  brug  for  hans  hjælp.  I 
kan  ikke  klare  det  alene.  I  vil  erkende  og  genkende  det  oftere  og  oftere, 
som  årene  går.  Så  lev  således,  at  I  med  god  samvittighed  kan  tale  med 
Herren.  Gå  på  jeres  knæ  og  tak  ham  for  hans  godhed  over  for  jer  og  giv 
over  for  ham  udtryk  for  de  retfærdige  ønsker  i  jeres  hjerte.  Det  store 
mirakel  er,  at  han  hører  det.  Han  reagerer.  Han  svarer  -  ikke  altid  sådan, 
som  vi  kunne  ønske,  han  ville  svare,  men  der  er  i  mit  sind  ingen  tvivl 
om,  at  han  svarer.«  □ 
Hele  talen  findes  i  »En  profets  råd  og  bøn  for  ungdommen«,  Liahona,  april  2001,  s.  30-41. 

Jennifer  Jensen 


i  skal  på  skattejagt,«  bekendt 
gjorde  mor  til  familieaften. 
Tiårige  Anna  og  hendes 
brødre  Niels  og  Carsten 
smilede. 

Mor  fortsatte:  »De 
fleste  af  tingene  på  skatte- 
listen kan  I  nok  finde  i 
aften,  men  andre  kan  tage 
hele  ugen.  Vor  himmelske 
Fader  vil  hjælpe  jer,  hvis  I  beder 
ham  om  det.«  Hun  delte  en  liste 
ud  til  hver  af  dem. 

Anna  kiggede  på  listen:  (1)  Et  billede 
af  Jesus  Kristus,  (2)  en  historie  om  at  missionere, 
(3)  en  sand  pionerhistorie,  (4)  navnet  på  en  forfader, 
som  har  samme  for-  eller  mellemnavn  som  jer. 

»Godt,«  sagde  mor,  inden  Anna  kunne  nå  at  læse 
listen  færdig,  »vær  tilbage  om  en  time.  Vi  kan  gøre  listen 
færdig  i  løbet  af  ugen,  og  så  taler  vi  om  det  i  næste  uge.« 

Anna  læste  resten  af  listen:  (5)  en  historie  om  præsi- 
dent Hinckley,  da  han  var  ung,  (6)  et  skriftsted  om  tro, 
(7)  et  billede  af  templet  og  (8)  en,  som  du  kan  give  et 
eksemplar  af  Mormons  Bog. 

Anna  sukkede.  De  første  syv  var  ikke  så  svære.  Men 
hvem  kunne  hun  give  et  eksemplar  af  Mormons  Bog  til? 

»Det  første  er  let  nok,«  sagde  Anna  til  sig  selv.  Hun 
tog  et  lille  billede  af  Jesus  Kristus  ud  af  sin  dagbog. 

Hendes  primaryklasse  havde  læst  Alma  32:21  i  sidste 
uge.  Det  var  et  godt  skriftsted  om  tro,  så  Anna  under- 
stregede det.  Annas  mellemnavn  var  Erika,  og  det  var 
også  hendes  oldemors  navn! 


Så  kiggede  hun  i  nogle  eksemplarer 
af  Lille  Liahona.  Hun  fandt  et  billede 
af  templet  i  Tokyo  i  Japan, 
en  historie  om  præsident 
Hinckleys  barndom  og  flere 
sande  pionerberetninger. 
Så  var  tiden  gået. 

Ingen  i  familien  var 
kommet  i  tanker  om 
nogen,  som  de  kunne 
give  et  eksemplar  af 
Mormons  Bog.  Da  de 
afsluttede  med  bøn,  bad 
de  om  hjælp  til  at  finde  nogen,  som  søgte  efter 
evangeliet. 
Bror  og  søster  Mortensen  var  lige  kommet 
hjem  fra  deres  mission,  så  om  tirsdagen  talte  Anna 
med  dem  om  deres  mission.  Men  hun  vidste  stadig 
ikke,  hvem  hun  skulle  give  et  eksemplar  af  Mormons 
Bog  til. 

Anna  tænkte  og  bad  hele  ugen.  Hvem  ville  være 
interesseret  i  et  eksemplar  af  Mormons  Bog?  Hvad 
skulle  hun  sige  til  vedkommende?  »Vi  leger  skattejagt. 
Vil  du  have  et  eksemplar  af  Mormons  Bog?«  Så  ville 
vedkommende  jo  bare  le. 

Hun  brød  sig  ikke  om  at  blive  til  grin.  Mormons  Bog 
var  ikke  en  spøg.  Det  var  en  særlig  bog.  Hun  elskede 
den,  og  hun  elskede  Jesus  Kristus.  Der  var  den!  Det  var 
en  bog  for  folk,  som  elskede  Jesus!  Nu  kendte  Anna  lige 
den  rette. 

Hun  knælede  og  bad  om  sin  himmelske  Faders 
hjælp.  Hun  følte  sig  rolig  og  varm  indeni,  mens  hun 

cyklede  hen  til  sin  veninde  Saras  hus.  Men  roen 
forsvandt,  da  hun  stod  uden  for  døren.  Hun  sagde  en 
stille  bøn  og  ringede  på. 

»Davs,  Anna,«  sagde  fru  Madsen.  »Sara  er  hos  sin 
bedstemor  i  denne  uge.« 

»Jeg  er  kommet  for  at  tale  med  dig,«  sagde  Anna. 
Hun  trak  vejret  dybt  og  fortsatte  hurtigt:  »Fru  Madsen, 
du  elsker  da  Jesus  Kristus,  ikke?« 

»Jo,  det  kan  du  tro,«  smilede  fru  Madsen. 

»Vil  du  gerne  have  en  anden  bog  om  ham?«  Anna 
viste  hende  Mormons  Bog. 

»Mormons  Bog,«  læste  fru  Madsen.  »Endnu  et  vidne 
om  Jesus  Kristus.« 

»Den  fortæller  nogle  dejlige  ting  om  Jesus,«  sagde 
Anna.  »Om  hans  besøg  i  Amerika,  og  om  det,  som  han 
lærte  folket  der.  Og  et  af  mine  yndlingsskriftsteder  står  i 
den:  >Når  I  er  i  jeres  medmenneskers  tjeneste,  tjener  I 
blotGud<  (Mosiah2:17).« 

»Endnu  et  vidne  om  Jesus  Kristus,«  gentog  fru 
Madsen  stille.  »Ja,  Anna,  den  vil  jeg  meget  gerne 
læse.  Tak.« 

Anna  smilede,  og  hun  følte  sig  varm  indeni  igen. 
»Jeg  kan  lide  hele  bogen,  men  3  Nephi  fortæller  om 
Frelserens  besøg  i  Amerika.  Jeg  kan  især  lide 
det  stykke,  hvor  han  velsigner  børnene.« 

Anna  hjalp  fru  Madsen  med  at  finde 
3  Nephi. 

Anna  smilede  og  gik,  mens  fru  Madsen  sad  på 
trappen  og  begyndte  at  læse.  Fuld  af  den  dejlige  varme 
følelse  vidste  Anna,  at  hun  havde  vundet  skattejagtens 
rigtige  præmie,  og  hun  håbede,  at  alle  de  andre  i  fami- 
lien også  havde  vundet  den.  □ 

HISTORIER  FRA  DET  NYE  TESTAMENTE 


JESUS 
UNDERVISER 

OM  BØN 


Jesus  lærte  sine  disciple  at  bede.  Han  sagde,  at  nogle 
mennesker  bad  for  at  blive  set.  Jesus  sagde,  at  hvis  det 
var  muligt,  skulle  man  bede  sine  personlige  bønner 
alene. 

Matt  6:5-6 


Han  sagde,  at  nogle  mennesker  siger  de  samme  ord  igen  og  igen,  når  de  beder.  De  tænker  slet  ikke  over,  hvad  de 
siger.  Men  folk  skal  tænke  over,  hvad  de  siger.  De  bør  bede  oprigtigt  om  det,  de  har  brug  for. 

Matt  6:7-8 

Frelseren  bad  en  bøn  som  et  eksempel  for  sine  disciple.  Han  begyndte  med  at  sige:  »Vor  fader  ...  som  er  i  himlene«. 

Han  takkede  sin  himmelske  Fader.  Han  bad  sin  himmelske  Fader  om  hjælp.  Han  afsluttede  sin  bøn  med  et  »amen«. 

Senere  sagde  Jesus,  at  hans  disciple  skulle  bede  i  hans  navn.  Han  lovede,  at  vor  himmelske  Fader  ville  høre  deres 

bønner  og  besvare  dem. 

Matt  6:9-13;  21:22;  Luk  11:5-10;  Joh  16:23 

HISTORIER  FRA  DET  NYE  TESTAMENTE 


JAIRUS' 
DATTER 
OPVÆKKES 
FRA  DE  DØDE 


^QHmHHHHMNHMHI 


Jesus  gik  i  land  fra  en  båd  og  blev  omringet  af  mange 
mennesker.  Synagogeforstanderen  Jairus  kastede  sig  for 
Frelserens  fødder. 

Mark  5:21-22 


Jairus  sagde,  at  hans  12-årige  datter  var  meget  syg.  Han  tryglede  Jesus  om  at  komme  og  velsigne  hende,  så  hun  ikke 

skulle  dø,  men  blive  rask. 

Mark  5:23 

Da  Jesus  begyndte  at  følge  med  Jairus,  samledes  andre 
mennesker  omkring  ham  og  bad  ham  om  velsignelser. 
Frelseren  standsede  og  helbredte  en  kvinde.  Mens  han 
talte  med  hende,  kom  der  nogle  og  fortalte  Jairus,  at 
det  var  for  sent.  Hans  datter  var  død. 

Mark  5:24-35 


Jesus  hørte,  hvad  der  blev  sagt,  og  han  sagde  til  Jairus, 
at  han  ikke  skulle  være  ked  af  det,  men  blot  tro  på 
ham. 

Mark  5:36 


Så  gik  han  og  Peter,  Jakob  og  Johannes  hen  til  Jairus' 
hus.  Huset  var  fyldt  med  mennesker,  som  græd  og 
jamrede  sig,  fordi  den  lille  pige  var  død. 

Mark  5:37-38 


Jesus  spurgte,  hvorfor  de  larmede  sådan.  Han  sagde, 
at  den  lille  pige  ikke  var  død,  men  blot  sov.  Folk  lo  ad 
ham.  De  var  sikre  på,  at  pigen  var  død. 

Mark  5:39-40 

Frelseren  bad  alle  om  at  forlade  huset,  bortset  fra  Jairus  og  hans  kone  og  disciplene.  De  gik  ind  i  det  værelse,  hvor  den 
lille  pige  lå. 

Mark  5:40 


Jesus  tog  pigen  ved  hånden  og  sagde,  at  hun  skulle  rejse  sig.  Hun  rejste  sig  og  gik  omkring.  Hendes  forældre  var 
forbløffede.  Jesus  sagde,  at  de  ikke  måtte  fortælle  nogen,  hvad  der  var  sket,  og  han  sagde,  at  de  skulle  give  pigen 
noget  at  spise. 

Mark  5:41-43 

BESØGSLÆRERINDEBUDSKABET 


VI  ØGER  VORES  ANDELIGHED 
VED  FASTE  OG  BØN 

Til  sin  overraskelse  traf  Alma 
sine  venner,  Mosiahs  sønner, 
da  de  vendte  hjem  fra  deres 
14  år  lange  mission  blandt  lamanit' 
terne.  Han  glædede  sig  over  deres 
trofasthed  og  den  hengivenhed, 
hvormed  de  havde  tjent.  Tidligere 
havde  Alma  og  Mosiahs  sønner 
forfulgt  Kirkens  medlemmer.  Men 
siden  deres  omvendelse  var  de  blevet 
»mænd  med  sund  forstand«,  fordi 
»de  havde  ransaget  skrifterne  med 
flid«  og  »havde  hengivet  sig  til 
megen  bøn  og  faste,  og  derfor  havde 
de  åbenbarelsens  ånd,  og  når  de 
lærte  fra  sig,  lærte  de  med  magt  og 
myndighed  fra  Gud«  (Alma  17:2-3; 
se  også  Mosiah  27:8-37). 

AT  BRINGE  HELE  VORES  SJÆL  SOM  ET 
OFFER  TIL  KRISTUS 

Hvis  vi  vil  udvikle  åndelig 
modenhed  sådan  som  Alma  og 
Mosiahs  sønner,  må  vi  gøre,  som  de 
gjorde:  Nemlig  adlyde  budene, 
studere  skrifterne,  tjene  vores  familie 
og  vore  naboer  samt  kombinere 
denne  indsats  med  faste  og  bøn. 

Tidligere  i  Mormons  Bog  bar 
Amaleki  vidnesbyrd  om,  at  hvis 
vi  »kommer  til  Kristus«  og 
giver  ham  vores   »hele 


sjæl  som  et  offer  til  ham  og 
vedbliv  [er]  i  faste  og  bøn  og 
hold  [er]  ud  til  enden«,  så  bliver  vi 
frelst  (Omni  1:26).  Eftersom  sjælen 
består  af  både  legemet  og  ånden 
(se  L&P  88:15),  giver  vi  hele  vores 
sjæl  som  offer,  når  vi  bringer 
både  legemets  og  åndens  ønsker 
ind  under  Faderens  vilje.  Faste  og 
bøn  hjælper  os  til  at  styre  vore 
lyster.  Det  hjælper  os  også  til  at 
»hungre  og  tørste  efter  retfær- 
dighed« (Matt  5:6).  At  faste  ved  at 
springe  to  måltider  over,  sådan  som 
vi  opfordres  til  at  gøre  en  gang  om 
måneden  på  fastesøndag,  kan  lutre 
ånden,  styrke  dens  kontrol  over 
legemet  og  sætte  vores  liv  under 
Helligåndens  dejlige  indflydelse  (se 
L&P  59:12-14). 


»STÆRKERE  I  TROEN  PÅ  KRISTUS« 

Sheryl  Condie  Kempton  fra  Orem  i 
Utah  beskriver  en  lejlighed,  hvor  faste 
og  bøn  gav  hende  åndelig  styrke:  »Jeg 
fastede  og  bad  for  at  kunne  modstå  en 
bestemt  fristelse,  som  havde  naget 
mig.  Resultatet  var  mirakuløst.  Ikke 
alene  modstod  jeg  fristelsen,  men  den 
ophørte  med  at  være  en  fristelse!« 
(»Faste  -  en  glædens  gave«,  Stjernen, 
juli  1978,  s.  24). 

Hvis  fasten  skal  være  med  til  at 
øge  åndeligheden,  skal  den  ledsages 
af  inderlig  bøn.  At  bidrage  til  fasteof- 
ferfonden  blødgører  hjertet  og  åbner 
himlens  vinduer. 

Vi  bør  være  varsomme  med  at 
faste  fornuftigt,  og  vi  bør  ikke  faste, 
hvis  vores  helbred  eller  andre 
omstændigheder  ikke  tillader  det. 

Men  alle,  som  kan,  bør  efterleve 
fasteloven.  Når  vi  gør  det,  velsignes 
vi  ligesom  nephiterne,  der  »fastede 
og  bad  ...  ofte  og  blev  stærkere 
og  stærkere  i  deres  ydmyghed, 
så  at  sjælen  opfyldtes  af  glæde 
og  trøst,  ja,  så  at  deres  hjerter 
blev     renset     og     helliggjort, 
hvilken  helliggørelse   kom   på 
grund  af  deres  hjerters  hengi- 
venhed for  Gud«  (Helaman 
3:35).  □ 


LINJE  PÅ  LINJE 

Frelserens  Offer 

ens  jeg  så  bakken  blive  rakt  ned  langs  min 
række,  kunne  jeg  ikke  lade  være  med  at 
føle  mig  skamfuld.  Det  var  den  første 
søndag  i  mit  liv,  hvor  jeg  ikke  var  værdig  til  at  modtage 
nadveren.  Bakken  nærmede  sig  hurtigt,  og  jeg  var  over- 
vældet af  følelserne.  Hvad  ville  mine  forældre  tænke,  når 
jeg  ikke  tog  nadveren?  Og  min  lillebror  og  min  lillesøster? 
Jeg  skulle  jo  være  et  eksempel  for  dem. 

Da  bakken  nåede  frem  til  mig,  rakte  jeg  den  hurtigt 
videre  og  bøjede  hovedet.  Det  føltes,  som  om  alle  i  kirke- 
salen kiggede  på  mig. 

Ugen  før  havde  jeg  talt  med  min  biskop.  Jeg  trådte  ind 
på  hans  kontor  og  begyndte  at  græde  af  skam,  allerede 
inden  jeg  havde  sat  mig  ned.  Da  jeg  fortalte  ham  alt, 
hvad  jeg  havde  gjort,  ventede  jeg,  at  han  skulle  blive  vred 
eller  sige,  at  jeg  ikke  havde  noget  håb  om  tilgivelse.  I 
stedet  lagde  jeg  mærke  til,  at  han  også  græd.  Han  sagde, 
at  han  var  glad  for,  at  jeg  var  kommet  til  ham.  Det  føltes 
rart  at  vide,  at  han  var  kaldet  af  Gud  til  at  hjælpe  mig 
med  mine  problemer.  Det  var  rart  at  have  en  at  tale  med, 
mens  jeg  stræbte  efter  at  anvende  forsoningen  i  mit  liv. 
Jeg  vidste,  at  jeg  kunne  stole  på  min  biskop,  og  at  jeg 
kunne  give  udtryk  for  mine  følelser  over  for  ham. 

Da  jeg  havde  talt  med  min  biskop,  sagde  han,  at  han 
elskede  mig.  >Jeg  vil  hjælpe  dig,  så  godt  jeg  kan,  med  at  få 
løst  dine  problemer,  <  sagde  han.  I  det  øjeblik  vidste  jeg,  at 
alt  nok  skulle  ordne  sig. 

Det  var  svært  den  første  gang,  hvor  jeg  ikke  kunne  tage 
nadveren,  og  jeg  skal  gennem  den  oplevelse  hver  eneste 
søndag,  indtil  biskoppen  siger,  at  jeg  igen  må  nyde 
nadveren.  Men  jeg  er  taknemlig  for  omvendelsens  velsig- 
nelse. Jeg  ved,  at  jeg  kan  blive  renset  igen  ved  Jesu  Kristi 
forsoning.  På  grund  af  denne  oplevelse  og  den  kamp,  som 
jeg  skal  igennem,  vil  jeg  aldrig  mere  være  uværdig.  Det  er 
hårdt  ikke  at  kunne  modtage  nadveren.  Men  det  har 


hjulpet  mig  til  at  værdsætte  Frelserens  offer  for  mig  mere.« 

Synd  er  noget  hæsligt  noget.  Den  får  os  til  at  føle  os 
urene,  uværdige  og  skamfulde.  De  følelser  får  beken- 
delsen af  vore  fejltrin  til  at  virke  som  den  vanskeligste  del 
af  omvendelsesprocessen.  De  fleste  synder  skal  kun 
bekendes  over  for  dig  selv,  Herren  og  den  eller  de 
personer,  som  har  lidt  under  din  overtrædelse.  Men  visse 
synder  er  mere  alvorlige  og  skal  bekendes  over  for  den 
rette  præstedømmeleder,  det  vil  som  regel  sige  biskoppen 
eller  grenspræsidenten.  Sådanne  alvorlige  »synder 
omfatter  hor,  utugt,  andre  seksuelle  overtrædelser  og 
forskellige  former  for  synd  af  tilsvarende  størrelsesgrad« 
(Spencer  W.  Kimball,  Tilgivelsens  mirakel,  s.  160). 
Bekendelse  af  alvorlige  synder  over  for  en  biskop  eller 
grenspræsident  kræver  ægte  ydmyghed  og  et  ønske  om  at 
stå  sig  godt  med  Gud.  Det  er  et  nødvendigt  skridt,  hvis  vi 
ønsker  at  finde  fred  med  os  selv  og  Herren. 

Uanset  hvad  vores  synd  er,  så  har  Frelseren  lidt  for 
enhver  af  os,  så  vi,  »hvis  vi  vil  omvende  [os] ,  ikke  skal 
lide«  (L&dP  19:16).  Vores  kærlighed  til  ham  er  måske 
ikke  fuldstændig,  før  vi  har  gjort  hans  offer  personligt. 
Præsident  James  E.  Faust,  der  er  andenrådgiver  i  Det 
Første  Præsidentskab,  har  forklaret:  »Jeg  føler  hans 
kærlighed  og  forbløffes  over  den  pris,  som  han  har  betalt 
for  enhver  af  os.  Jeg  spekulerer  på,  hvor  mange  dråber 
blod,  der  blev  udgydt  for  mig«  (»Særlige  vidner  om 
Kristus«,  Liahona,  april  2001,  s.  21). 

Til  tider  føler  vi  os  måske  modløse,  mens  vi  på  egen 
hånd  kæmper  for  at  lægge  vore  synder  bag  os.  Men 
Herren  er  klar  til  at  hjælpe  os.  Han  giver  os  denne  trøst: 

»Se,  den,  der  omvender  sig  fra  sine  synder,  ham  er  de 
forladt,  og  jeg,  Herren,  kommer  dem  ikke  mere  i  hu. 

Heraf  kan  I  vide,  om  et  menneske  omvender  sig  fra 
sine  synder:  Se,  han  vil  bekende  dem  og  aflægge  dem« 
(L&P  58:42-43).  □ 

De  forenede  staters  præsident  spurgte 
engang  profeten  Joseph  Smith,  hvad 
forskellen  var  på  vores  trossamfund 
og  tidens  andre  religioner.  Profeten  Joseph 
svarede,  at  forskellen  lå  i  »Helligåndens  gave  ... 
Alt  andet  var  omfattet  af  Helligåndens 
gave«  (History  of  the  Church,  4:42). 

At  have  Helligånden  som  ledsager 
er  en  af  de  største  gaver,  som  vor 
himmelske    Fader    tilbyder    os. 
Helligånden   vidner    om    sand- 
heden, helliggør  den,  der  virkelig 


Et  højere  perspektiv 

Hugo  Ibanez 

Jeg  havde  altid  drømt  om  at  flyve. 
Så  i  december  1961,  da  jeg  var  21, 
tog  jeg  flyvercertifikat.  Når  jeg  var  ked 
af  det  eller  stresset,  satte  jeg  mig  op  i 
et  fly,  og  når  jeg  havde  fløjet  et  lille 
stykke  tid,  fik  jeg  det  meget  bedre. 

Men  efter  et  år,  hvor  jeg  havde 
fløjet    i    alt    84    timer,    lagde    jeg 

Da  jeg  ringede  på,  lukkede 
pedellen  op.  Han  indbød  mig  til 
at  komme  i  kirke  den  følgende 
søndag. 


har  omvendt  sig,  begaver  os  med  åndelige  gaver, 
lindrer  det  knuste  hjerte,  åbenbarer,  underviser 
og  trøster.  Helligånden  er  grundlæggende 
Fredens  Ånd.  Som  præsident  Hinckley  belærer 
os  om,  og  som  de  følgende  historier  viser,  kan 
vi,  når  Ånden  er  med  os,  »føle  glæde  i 
vores  hjerte«  og  fornemme  »den  fred, 
som  ...  selv  midt  i  konflikterne  ... 
kommer  som  et  sikkert  vidnes- 
byrd  om  sandheden  af  dette 
værk«  (»Den  levende  profets 
ord«,  Liahona,  juni  2001,  s.  35). 


flyvningen  på  hylden.  Selv  om  flyv- 
ningen havde  fået  mig  til  at  slappe  af, 
vidste  jeg,  at  jeg  søgte  efter  noget 
mere  -  en  indre  fred,  som  jeg  ikke 
kunne  finde  i  luften. 

Men  ti  måneders  søgen  var  nok  til 
at  overbevise  mig  om,  at  jeg  måske 
heller  ikke  kunne  finde  det,  jeg  søgte, 
på  jorden.  Jeg  troede,  at  det  ville 
hjælpe  at  flytte  et  andet  sted  hen, 

men  det  gjorde  det  heller  ikke.  Og  så 
begyndte  jeg  at  undersøge  forskellige 
religiøse  filosofier.  I  løbet  af  de  næste 
18  år  undersøgte  jeg  adskillige  kirker 
og  var  aktive  i  et  par  af  dem. 

En  dag  besøgte  jeg  en  kirke,  som  lå 
tre  gader  fra,  hvor  vi  boede.  Da  jeg 
ringede  på,  lukkede  pedellen  op.  Jeg 
fortalte  ham,  at  jeg  havde  to  teenage- 
sønner,  som  trængte  til  at  tilhøre  en 
ungdomsgruppe.  »Har  I  spejdere?« 
spurgte  jeg.  Han  svarede  ja. 

Så  spurgte  jeg  ham,  om  hans  kirke 
byggede  på  Bibelen.  Igen  svarede 
han  ja  -  den  byggede  på  Bibelen  og 


Mormons  Bog.  Han  indbød  mig  til 
Kirkens  møder  den  følgende  søndag. 
Min  13-årige  søn  Marcelo  var  ude  at 
rejse  med  nogle  venner,  så  jeg  invite- 
rede min  anden  søn,  Sergio,  som  var 
15,  med.  Han  fulgte  modstræbende 
med. 

Da  vi  trådte  ind  i  kirkebygningen, 
tog  flere  medlemmer  venligt  imod  os. 
En  ældre  mand  præsenterede  os 
hurtigt  for  missionærerne,  og  de 
begyndte  at  undervise  os  den  samme 
dag.  Da  Marcelo  vendte  hjem  fra  sin 
rejse,  deltog  han  også  i  undervis- 
ningen. Ånden  rørte  vores  hjerte,  og 
den  16.  februar  1980  blev  mine 
sønner  og  jeg  medlemmer  af  Jesu 
Kristi  Kirke  af  Sidste  Dages  Hellige. 
Min  hustru,  Isabel,  blev  døbt  en 
måned  senere. 

Der  er  gået  næsten  40  år,  siden  jeg 
begyndte  min  søgen  efter  indre  fred  i 
mine  ydre  omgivelser.  I  dag  ser  jeg, 
takket  være  Jesu  Kristi  evangelium, 
meget  mere,  end  jeg  gjorde  oppe  fra 
flyene.  Jeg  ser  verden  mere  jordnær 
og  smuk,  end  noget  jeg  så  oppe  fra 
luften.  Jeg  ser  en  verden  og  et  liv  fyldt 
med  Guds  kærlighed,  og  jeg  venter 
endnu  større  herligheder  i  den 
kommende  verden. 

Hugo  Ibahez  er  medlem  af  Montevideo  4. 
Ward  i  Montevideo  Veststav  i  Uruguay. 

Jeg  gjorde  forsøget 

Lydie  Zebo  Bahie 


M 


ine  forældre  døde,  mens  jeg 
stadig  boede  hjemme.  Som 


det  yngste  og  eneste  ugifte  medlem 
af  familien  var  jeg  sønderknust. 

Jeg  var  alene  og  sårbar  og  blev  så 
fortvivlet,  at  jeg  måtte  gå  ud  af 
skolen.  Mine  søskende,  som  var 
bekymrede  for  min  tilstand,  tog  mig 
med  til  næsten  hvert  eneste 
hospital  i  området.  Lægerne  sagde, 
at  jeg  var  i  chok  og  havde  brug  for 
hvile  på  et  fredfyldt  sted,  hvor  jeg 
var  langt  fra  bøger  eller  noget 
andet,  som  krævede  koncentreret 
tankegang. 

Det  gjorde  livet  endnu  værre, 
især  fordi  jeg  så,  at  mine  venner  fort- 
satte deres  studier.  Også  den  kends- 
gerning, at  de  stadig  havde  deres 
mødre,  knugede  mig.  Min  mor  havde 
været  mit  ét  og  alt.  Jeg  længtes  efter 
at  dø,  så  jeg  kunne  være  sammen 
med  mine  forældre  igen. 

Men  min  himmelske  Fader  havde 
andre  planer  med  mig.  I  sin  visdom 
og  kærlighed  inspirerede  han  mine 
søskende  til  at  flytte  mig  fra  den  by, 
hvor  jeg  havde  gået  i  skole,  til  en 
anden  by,  som  lå  tættere  på  dem.  Jeg 
boede  hos  min  søster  Alphonsine. 
Hun  og  hendes  mand  og  børn  var  så 
søde  imod  mig,  at  jeg  begyndte  at  få 
det  bedre.  Men  hvad  der  var  endnu 
vigtigere,  min  søsters  ældste  søn, 
Faet  Nadege,  præsenterede  mig  for 
Jesu  Kristi  Kirke  af  Sidste  Dages 
Hellige.  Det  var  min  forbindelse  med 
Kirken  og  evangeliets  kraft,  som 
langt  om  længe  beroligede  mit  sind 
og  helbredte  mit  knuste  hjerte. 


Som  det  yngste  og  eneste  ugifte 
medlem  af  familien  var  jeg 
sønderknust  over  mine  forældres 
død.  Men  min  himmelske  Fader 
havde  planer  med  mig. 

Da  jeg  gik  i  kirke  for  første  gang, 
tog  søstrene  i  Hjælpeforeningen  og 
Unge  Piger  så  varmt  imod  mig,  at  jeg 
næsten  følte,  at  jeg  havde  fundet 
mine  forældre  igen.  Jeg  blev  ved  med 
at  komme  i  Kirken,  og  med  tiden 
begyndte  jeg  at  blive  undervist  af 
missionærerne. 

En  af  de  første  forpligtelser,  som 
ældste  Hurst  og  ældste  Bekoin 
pålagde  mig,  var  at  læse  Mormons 
Bog.  Jeg  fortalte  dem,  at  det  kunne 
jeg  ikke,  fordi  jeg  havde  fået  besked 
på   ikke  at  læse   eller  gøre  noget, 

som  krævede  stor  koncentration. 
Ældsterne  opfordrede  mig  til  at  bede 
oprigtigt  og  med  tro  på  Jesus  Kristus 
om  deres  opfordring,  og  de  forsikrede 
mig  om,  at  Herren  ville  give  mig 
evnen  til  at  gøre  alt,  hvad  der  var 
nødvendigt. 

Og  derfor  gjorde  jeg,  som  de 
rådede  mig  til.  Jeg  gjorde  forsøget. 
Jeg  læste  Mormons  Bog  -  og  det  helt 
uden  nogle  vanskeligheder.  Jeg  blev 
døbt  den  18.  november  1995. 

Kort  efter  fik  jeg  en  kaldelse  til 
at   undervise   i  Hjælpeforeningen. 


Siden  blev  jeg  kaldet  som  grens- 
missionær.  Og  derefter  tjente  jeg 
som  rådgiver  i  hjælpeforeningspræs- 
identskabet  og  senere  som  præsi- 
dentinde  for  Unge  Piger  i  grenen. 
Alle  disse  kaldelser  styrkede  og  hjalp 
mig  med  at  komme  videre,  både 
åndeligt  og  mentalt. 

Min  største  udvikling  fandt  sted, 
mens  jeg  tjente  i  Kinshasa-missionen 
i  Den  Demokratiske  Republik  Congo. 
Jeg  var  en  af  de  første  søstermissio- 
nærer, som  virkede  der.  De  oplevelser, 
som  jeg  havde   der,  både  gode   og 


dårlige,  hjalp  mig  til  at  udvikle  større 
kristen  evne  til  at  elske  og  tjene.  Min 
glæde  føltes  fuldkommen. 

Jeg  vil  altid  føle  taknemlighed 
over  for  dem,  der  gjorde  sig  til 
venner  med  mig,  da  jeg  besøgte 
Kirken  første  gang.  Ved  at  møde  dem 
fandt  jeg  en  ny  familie,  en  stor  og 
kærlig  familie,  som  jeg  ved  er  evig, 
nemlig  min  himmelske  Faders 
familie.  Jeg  er  taknemlig  for  profeten 
Joseph  Smith,  gennem  hvem  Herren 
genoprettede  sin  kirke.  Men  mest 
af  alt   er  jeg   taknemlig   for   min 


JUNI       2001 

31 


himmelske  Fader  og  min  Herre  og 
Frelser,  Jesus  Kristus.  Da  jeg  kun 
kunne  se  sorg,  åbnede  de  livets  og 
lykkens  dør  for  mig. 

Ly  die  Zebo  Bahie  er  medlem  af  Bouaké  2. 
Gren  i  Abidjan-missionen  i  Elfenbenskysten. 

Ikke  helt  alene 

Kelly  A.  Harward 

Da  jeg  havde  afsluttet  en  forret- 
ningsrejse og  kørte  hen  ad 
landevejen,  følte  jeg  både  taknem- 
lighed  og  stor  ensomhed.  Jeg  tænkte 
på  alt  det,  jeg  havde  præsteret  i  mit 
nye  job  i  den  forgangne  uge  -  men  så 
følte  jeg  en  ensomhed,  fordi  jeg  var 
på  vej  hjem  til  min  tomme  lejlighed. 
Det  var  første  gang,  jeg  var  væk  fra 
mit  hjem  og  min  familie  siden  min 
mission. 

Mine  tanker  gik  tilbage  til  den 
morgen  for  flere  måneder  siden,  hvor 
jeg  havde  pakket  min  bil  og  var  flyttet 
hjemmefra.  Alle  de  andre  var  allerede 
på  arbejde  eller  i  skole,  så  kun  min 
mor  var  hjemme  og  opmuntrede  mig 
og  gav  mig  nogle  sidste  gode  råd  med 
hensyn  til  at  bo  alene.  Da  jeg  kørte  ud 
af  indkørslen,  stod  min  mor  i  døren  og 
sendte  fingerkys  og  kæmpede  for  at 
holde  tårerne  tilbage. 

»Tag  dig  sammen,«  sagde  jeg  højt  til 
mig  selv.  »Jeg  er  en  mand  på  24-«  Jeg 
tænkte  på,  hvordan  jeg  var  kommet  til 
Chicago  og  var  blevet  slået  af  beno- 
velse over  byens  størrelse.  Jeg  havde 
kigget  ned  fra  110.  etage  i  Chicago 
Sears  Tower  på  en  af  de  travleste 


motorvejsstrækninger  i  verden,  og 
derfra  ud  til  en  af  verdens  travleste 
lufthavne.  Der  boede  mere  end  syv 
millioner  mennesker  i  Chicago  og  dets 
forstæder,  havde  jeg  fået  at  vide.  Mens 
jeg  kiggede  ned  på  de  tusinder  af  biler, 
forestillede  jeg  mig  de  mennesker,  som 
sad  i  hver  bil,  og  tænkte  på,  at  Gud 
kendte  hver  eneste  af  dem.  Er  det 
virkelig  muligt?  spekulerede  jeg  på. 
Hvordan  kan  han  dog  kende  hver  eneste 
af  os? 

Mine  tanker  vendte  tilbage  til 
min  tomme  bil  og  landevejen,  og  jeg 
bad  om  trøst.  Jeg  fortalte  min 
himmelske  Fader,  at  jeg  havde  brugt 
to  år  på  min  mission  med  at  bære 
vidnesbyrd  for  folk  om,  at  han  lever 
og  kender  enhver  af  os  personligt, 
men  mit  hjerte  var  fyldt  med 
ensomhed  og  tvivl.  Vidste  han,  hvor 
ensom  jeg  følte  mig? 

Mens  jeg  bad,  kiggede  jeg  i  bak- 
spejlet og  fik  øje  på  en  stor  lastbil,  som 
fulgte  efter  mig.  Jeg  sagtnede  farten  og 
trak  ind  til  højre,   så  han  kunne 
komme  udenom.  Chaufføren  satte 
farten  op  og  vinkede  til  mig,  da 
han    kørte    forbi.    Da    han   var 
kommet   op   foran  mig,    satte   han 
farten  ned  og  trak  ind  til  højre, 
ligesom  jeg  havde  gjort,   så 
jeg  kunne  komme  forbi  ham. 
Det  var  ikke  lige  den  form 
for    selskab,    jeg    havde    i 
tankerne,  tænkte  jeg. 

Da  jeg  satte  farten  op  og 
overhalede  lastbilen,  vinkede 

chaufføren  igen,  og  denne  gang 
dyttede  han  i  hornet,  hvilket  gav  mig 
et  chok.  Jeg  lagde  hurtigt  afstand  i 
mellem  os.  Men  inden  jeg  kunne  nå  at 
reagere,  lå  han  igen  ved  siden  af  min 
bil  og  vinkede.  Da  han  passerede  mig 
denne  gang,  gjorde  han  tegn  til  at  jeg 
skulle  stoppe. 

Nu  fyldte  bagenden  af  hans  lastbil 
hele  mit  udsyn.  Og  så  fik  jeg  øje  på 
mærkaten  på  hans  kofanger:  Lykken 
er  familieaften.  »Hov,«  sagde  jeg 
højt.  »Han  må  jo  være  medlem  af 
Kirken,  men  hvordan  ved  han,  at 
jeg  er  det?«  Jeg  fulgte  efter  ham  til 
et  butikscenter,  og  han  pegede  hen 
mod  en  burgerbar.  Jeg  kiggede  på 
den  velkendte  mærkat  og  nikkede 
samtykkende.  Det  var  jo  trods  alt 
middagstid,  og  jeg  var  sulten. 

»Davs,  jeg  hedder  Jake,«  sagde 
han  og  rakte  mig  hånden,  da  vi  gik 

ind  på  burgerbaren.  »Jeg  lagde 
mærke  til  Brigham  Young  University- 
mærkaten  i  din  bagrude  og  tænkte, 
at  du  nok  var  sidste  dages  hellig,« 
fortsatte  han.  »Jeg  tænkte,  at  du  nok 
trængte  til  et  måltid  mad.« 

»Du  har  ret.  Jeg  er  sidste  dages 
hellig.  Og  jeg  er  også  sulten,«  sagde 
jeg.  »Jeg  hedder  Kelly.  Jeg  så  din 
familie aftensmærkat  og  tænkte,  at 
du  også  måtte  være  medlem.«  Det 
bekræftede  han,  at  han  var.  Vi  satte 
os  ved  et  lille  bord. 


»Jeg  har  kun  været  medlem  i  et 
år,«  begyndte  Jake,  før  vi  begyndte  at 
spise.  »Hele  mit  liv  har  jeg  følt,  at  der 
var  en  Gud,  som  kendte  og  elskede 
sine  børn  her  på  jorden.  Men  det  var 
først,  da  jeg  hørte  om  frelsesplanen, 
at  jeg  fik  en  virkelig  forståelse  af 
Guds  kærlighed  til  hver  eneste  af 
os.«  Her  sad  en  vildt  fremmed  og  bar 
vidnesbyrd  for  mig.  »Da  jeg  kørte  op 
bag  dig  og  så  dit  BYU-mærkat,  fik  jeg 
en  overvældende  følelse  af,  at  jeg 
skulle  tale  med  dig,«  sagde  han. 


Kort  efter  sagde  Jake:  »Tænk, 
hvordan  verden  ville  se  ud,  hvis  alle 
vidste,  hvad  vi  ved,  nemlig  at  Gud 
kender  enhver  af  os,  at  han  elsker  os 
og  ønsker,  at  vi  skal  være  lykkelige.« 

Sikke  et  vidunderligt  vidnesbyrd, 
tænkte  jeg,  mens  Jake  fortalte,  at  han 
og  hans  kone  planlagde  at  blive  viet  i 
templet  senere  den  måned.  Mit  sind 
fyldtes  af  taknemlighed,  mod  Jake, 
fordi  han  havde  båret  sit  vidnesbyrd 
for  mig,  da  jeg  havde  allermest  brug 
for  det;  for  Jesu  Kristi  sande  kirke,  som 
gør  fremmede  til  venner;  for  min 
familie,  som  har  belært  mig  om  evan- 
geliet; for  min  mission  og  den 
mulighed,  som  den  gav  mig  for  at 
bære  vidnesbyrd  for  andre;  for  en 
kærlig  himmelsk  Fader,  som  kender  og 
elsker  hvert  eneste  af  sine  børn;  og  for 
gode  sidste  dages  hellige  som  Jake.  □ 

Kelly  A.  Harward  er  medlem  af 
Country  Oaks  Ward  i  Kays  Creek  Stav  i 
Layton  i  Utah. 


Der  var  han,  lige  ved  siden  af 

min  bil,  og  han  vinkede  igen. 

Denne  gang  overhalede 

lastbilchaufføren  mig  og 

gjorde  tegn  til,  at  jeg 

skulle  stoppe. 


RAD  OG  VEJLEDNING  FRA  PRÆSIDENT  GORDON  B.  HINCKLEY 


Den  levende  profets  ord 


OPELSK  ET  VIDNESBYRD 
OM  GENOPRETTELSEN 

»Opelsk  et  vidnesbyrd  om  evan- 
geliets genoprettelse.  I  ved,  lige  så 
godt  som  jeg,  at  dette  værk  er 
sandt  ...  men  I  skal  opelske,  nære 
og  styrke  jeres  vidnesbyrd  om 
dette  ved  at  læse  skrifterne  og 
ved  at  være  aktive  og  trofaste  i 
Kirken. 

Hvis  I  ikke  har  et  vidnesbyrd,  så 
gå  i  gang  med  at  få  et.  Herren  har 
fortalt  os,  hvad  vi  skal  gøre.  Han  har 
sagt:  >Den,  der  vil  gøre  hans  vilje, 
skal  erkende,  om  min  lære  er  fra 
Gud,  eller  om  jeg  taler  af  mig  selv< 
(Joh  7:17).  Det  er  så  sandt,  som 
noget  andet  på  denne  jord.  Så  enkelt 
er  det.  Det  er  en  af  Guds  love,  som 


rummer  et  vidunderligt  og  fantastisk 
løfte.«1 

VÆR  TRO 

»Til  jer  unge  kvinder,  som  skal 
giftes  og  blive  mødre  og  videregive 
jeres  generations  kvaliteter,  og  til 
jer  unge  mænd,  som  bliver  fædre 
og  videregiver  den  slægtslinje,  som 
er  jeres  største  skat,  siger  jeg,  vær 
tro.  Vær  tro  mod  troen.  >Tro  stå 
til  Herren,  om  end  [I]  må  lide< 
(Salmer  og  sange,  nr.  167).  Vær 
trofaste  mod  jeres  store  arv.  Giv 
uplettet  de  storslåede  dyder,  som  I 
har  arvet  fra  dem,  der  gik  forud 
for  jer,  videre  til  dem,  som  følger 
efter  jer.  Hele  jeres  arv  på  krop  og 
sind   stammer   fra  jeres    forfædre. 


Videregiv  til  dem,  der  følger  efter 
jer,  en  uplettet  arv,  så  I  kan  bevare 
jeres  slægts  kæde  strålende  og 
stærk.«2 

FORVENTNINGER  TIL 
SIDSTE  DAGES  HELLIGE 

»Vi  forventer,  at  vore  medlemmer 
efterlever  en  meget  høj  og  hellig 
standard,  og  når  man  forventer,  at 
folk  gør  noget,  så  gør  de  det  ...  De 
gør,  hvad  man  forventer  af  dem  på 
en  storslået  og  vidunderlig  måde. 
Det  er  sandt  nok,  at  nogle  giver 
efter.  Men  flertallet  fortsætter  og 
opbygger  deres  tro  og  gør,  hvad  der 
forventes  af  dem  som  medlemmer 
af  Jesu  Kristi  Kirke  af  Sidste  Dages 
Hellige. 

Vi  forventer,  at  de  lever  rene, 
moralske  liv. 

Denne  kirke  forventer,  at  vi  er 
trofaste  og  tro  og  lydige  og  gør  det, 
der  kræves  af  os.  Og  hvis  vi  gør  det, 
vil  Herren  velsigne  os.«3 

TOLERANCE  OG  FRED 

»Som  medlemmer  af  Kirken  lærer 
vi  at  være  tolerante,  at  skabe  gode 
resultater,  ikke  at  give  køb  på  vores 
lære,  ikke  at  gå  på  kompromis  med 
vore  standarder,  men  at  være  tole- 
rante på  en  måde,  som  får  fredens  og 
retfærdighedens  og  godhedens  sag  til 


at  gå  fremad  på  jorden.  Må  Herren 
velsigne  os  til  at  gøre  det,  og  må 
enhver  af  os  føle  glæde  i  hjertet  og 
den  fred,  som  vi  kan  nyde,  selv  midt 
i  konflikterne,  og  som  udspringer  af 
et  sikkert  vidnesbyrd  om  sandheden 
af  dette  værk.«4 

FORKYND  EVANGELIET  VED 
JERES  EKSEMPEL 

»Før  folk  ind  i  Kirken.  Før  dem 
ind  med  kærlighed.  Før  dem  ind 
med  venlighed.  Før  dem  ind  med 
jeres  eksempel.  Efterlev  evangeliet, 
så  de  i  jer  ser  noget  vidunderligt  og 


smukt,  som  vil  opmuntre  dem  til  at 
spørge,  studere  evangeliet  og  blive 
medlemmer  af  Kirken.«5  □ 

NOTER 

1.  Møde  på  Guam,  den  31.  januar 
2000. 

2.  Morgensamling  på  Ricks  College, 
den  7.  september  1999. 

3.  Møde  på  Brigham  Young  University 
Jerusalem  Center,  den  21.  marts  1999. 

4.  Møde  på  Brigham  Young  University 
Jerusalem  Center,  den  21.  marts  1999. 

5.  Møde  i  Singapore,  den  30.  januar 
2000. 


»Vær  trofaste  mod  jeres  store  arv.  Giv  uplettet  de  storslåede  dyder,  som  I  har  arvet  fra  dem,  der  gik  forud  for 
jer,  videre  til  dem,  som  følger  efter  jer.«  Herunder:  De  overlevende  pionerer  fra  1 847  samledes  til  et  jubi- 
læumsfoto  50  år  efter  deres  ankomst  til  Saltsødalen. 


SÅDAN  BLIVER  VI 
VORE  BØRNS  BEDSTE 
LÆRERE 

Vi  forældre  har  i  vores  gudgivne  rolle  som  lærere 
for  vore  børn  langt  mere  støtte,  end  vi  er  klar  over  - 
i  særdeleshed  en  stor  hjælp  fra  vor  Fader. 


Ronald  L.  Knighton 

Leder  af  Undervisningsafdelingen. 

Formaningen  er  klar: 
»Og  atter:  Om  forældre  i  Zion  eller  i  nogle  af 
dens  organiserede  stave  har  børn,  og  de  ikke 
underviser  dem  i  læren  om  omvendelse,  tro  på  Kristus, 
den  levende  Guds  Søn,  og  om  dåb  og  den  Helligånds 
gave  gennem  håndspålæggelse,  når  de  er  otte  år  gamle, 
skal  synden  hvile  på  forældrenes  hoved. 

Thi  dette  skal  være  en  lov  for  Zions  indbyggere  og  i 
alle  dets  organiserede  stave  ... 

De  skal  også  lære  deres  børn  at  bede  og  vandre  ret- 
skaffent for  Herren«  (L&P  68:25-26,  28). 

Der  kan  ikke  herske  tvivl  om,  at  børns  evangeliske 
undervisning  først  og  fremmest  er  forældrenes  ansvar.  For 
nogle  kan  dette  virke  meget  alvorligt,  ja,  næsten  skræm- 
mende. Men  selvfølgelig  ønsker  vi,  at  vore  børn  skal 
udvikle  en  kærlighed  til  evangeliet 
og  nyde  velsignelserne  ved  et 
vidnesbyrd.  1 3  Joh  1:4  kan 
vi  læse:  »Jeg  har  ingen 
større  glæde  end  at 
høre,  at  mine  børn 
lever  i  sandheden.« 


Selv  om  apostlen  stilede  brevet  til  en  kær  ven,  er  det  da 
bestemt  alle  retfærdige  forældres  ønske,  at  deres  børn  skal 
»leve  i  sandheden«  og  ikke  svigte  hjemmets  lærdomme. 

Men  hvordan,  vil  nogle  forældre  måske  spørge,  kan  vi 
gøre  os  noget  håb  om  at  undervise  vore  børn  i  evangeliet, 
når  vi  ikke  er  uddannet  som  lærere? 
Vore  børn  har  gode  seminarlærere  og 
undervisere   i  hjælpeorganisatio- 
nerne. Hvordan  kan  vi  tilbyde 
mere  inden  for  evangelisk  under- 
visning? 

Kendsgerningen  er,  at  uanset 
hvor    dygtige    udenforstående 
lærere  er,  så  er  deres  undervis- 
ning dog  blot  et  supplement  til  den 

undervisning,  som  finder  sted  i  hjemmet.  Vi  begår  en  fejl, 
når  vi  undervurderer  betydningen  af  det  daglige 
eksempel  og  de  erfaringer,  som  familielivet  byder  på.  Vi 
undervurderer  måske  også  vores  egen  evne  til  at  under- 
vise i  evangeliet  og  glemmer,  at  denne  evne  øges,  når  vi 
søger  Helligåndens  vejledning  og  organiserer  vores 
indsats,  så  vi  kan  udnytte  de  hjælpemidler,  som  vor 
himmelske  Fader  har  givet  os. 

HJEMMET:  ET  HELLIGT  STED 

Hjemmet  er  livets  og  Kirkens  vigtigste  klasselokale. 
Hjemmet  kan  sammenlignes  med  templet  i  hellighed. 
Det,  der  undervises  i  derhjemme,  bidrager  i  høj  grad  til 
denne  hellighed.  Præsident  Harold  B.  Lee  (1899-1973) 
sagde,  at  det  største  arbejde,  som  vi  kommer  til  at  udføre, 
foregår  inden  for  vores  hjems  fire  vægge  (se  Stjernen, 
december  1973,  s.  13). 

Jeg  kan  huske  en  dag,  da  jeg  var  tre  år  gammel,  og  vi 
boede  i  en  toværelses  bolig  med  lerloft.  Min  far  lå  i  sengen 
med  febervildelse  på  grund  af  skarlagensfeber.  Det  var  et 
frygteligt  uvejr  udenfor,  og  min  mor,  min  fireårige  bror  og 
jeg  stillede  gryder,  dåser  og  spande  op  for  at  opsamle  det 
vand,  der  dryppede  gennem  taget.  Min  lillesøster  lå  og  sov 
i  en  vugge  i  nærheden  af  min  far. 

Da  vi  havde  stillet  gryder,  dåser 
og  spande  op,  kaldte  mor  min 
bror  og  mig  hen  til  sig  og  fik  os 
til  at  bede  med  hende.  Jeg  er 
sikker  på,  at  hun  før  havde  ^ 

hjulpet  mig  med  at  bede,     åjj 


Da  gryderne,  dåserne  og 
spandene  var  stillet  op, 
kaldte  mor  min  bror  og 
mig  hen  til  sig,  så  vi 
kunne  bede.  Jeg  har 
aldrig  glemt  de  troens 
ord,  som  jeg  hørte  fra 
hende  i  min  spæde 
barndom. 


L  I  A 


men  denne  gang  var  det  noget  helt  andet.  Jeg  kan  huske, 
at  hun  hjalp  mig  med  bønnens  ordlyd.  Den  lød  nogen- 
lunde sådan  her:  »Kære  himmelske  Fader,  vi  har  brug  for 
hjælp.  Vi  har  brug  for,  at  far  bliver  rask.  Vil  du  ikke  nok 
velsigne  ham,  så  han  kan  blive  rask?  Vi  har  brug  for,  at 
det  holder  op  med  at  dryppe  gennem  taget,  så  han  ikke 
bliver  våd  og  kold  og  mere  syg.  Vi  elsker  dig,  himmelske 
Fader,  og  vi  vil  altid  tjene  dig.« 

Der  må  være  blevet  sagt  mere  i  den  bøn,  men  de 
troens  ord,  som  min  kære  mor  ytrede  i  min  tidlige 
barndom,  er  aldrig  blevet  slettet  fra  mit  sind.  Jeg  lærte 
bønnens  betydning  og  dens  værdi  at  kende  i  hjemmet 
gennem  mine  trofaste,  lydige  forældres  eksempel  og 
belæringer. 

Profeten  Nephi  forklarede  grundlaget  for  og  formålet 
med  forældres  undervisning: 

»Thi  vi  arbejder  flittigt ...  for  at  få  vore  børn  ...  til  at  tro 
på  Kristus  og  blive  forsonet  med  Gud  ... 

Og  vi  taler  om  Kristus,  vi  glæder  os  i  Kristus,  vi 
prædiker  om  Kristus  ...  for  at  vore  børn  kan  vide,  til 
hvilken  kilde  de  kan  se  hen  for  at  få  forladelse  for  deres 
synder«  (2  Nephi  25:23,  26). 

Mulighederne  for  at  undervise  vore  børn  om  Kristus 
og  hans  evangelium  er  næsten  ubegrænsede,  når  vi 
tænker  på  både  ord  og  eksempel. 

STYRKEN  VED  FORBILLEDER 

Man  siger,   at  de   tre  bedste  lærere   er  eksempel, 
eksempel  og  eksempel.  Alle  forældre  underviser  bedst 
,    deres  børn  i  evangeliske  sandheder  ved  selv  at  være 
forbilleder  på  kristen  livsførelse.  Vore  børn  lærer 
mere   af  at  betragte,   hvordan  vi  lever  — 
hvordan  vi  reagerer,  og  hvad  vi  gør  -  end 
1     ved   nogen   anden   måde,    som  vi  kan 
undervise  dem  på. 
Vi  lærer  vore  børn  at  tjene  godt  ved  selv 
at  tjene  godt.  Vi  lærer  dem  at  tilgive  ved  selv 
at  tilgive.  Vi  belærer  dem  om  kærlighed  og 
venlighed  ved  at  være  kærlige  og  venlige,  taknem- 
lighed og  påskønnelse  ved  selv  at  udvise  taknemlighed  og 

H  O  N  A 

38 


5 

x 


o 
z 
< 

O 

z 

LU 

O 


z 
O 


§ 


& 


Ht: 


*B*w^**>*fciS«itiSfe 


*f 


** 


,''Æ/->" 


^■■; 


i/ 


*    '#/ 


Ofte  opstår  de 
bedste  undervis- 
ningssituationer i 
mere  uformelle 
forummer,  såsom 
ved  middags- 
bordet eller  når 
vi  arbejder 


sammen. 

påskønnelse.  Når  vi  indgår  og  holder  evangeliske  pagter 
og  modtager  frelsende  ordinancer,  ser  vore  børn  det  og 
påvirkes  til  at  søge  de  velsignelser,  som  kommer  af  den 
form  for  lydighed.  Vi  belærer  dem  om  principperne 
ærlighed  og  pålidelighed  ved  at  være  ærlige,  hæderlige, 
tillidsvækkende  og  pålidelige.  Vi  belærer  dem  om 
dyderne  ansvarlighed  og  punktlighed  ved  at  være  gørere, 
ikke  tvivlere,  ved  at  tage  imod  muligheder  for  at  deltage 
og  tjene,  ved  at  være  ordholdende.  Når  vi  er  eksempler 
på  kærlighed  og  venlighed,  er  muntre,  opmuntrer  andre 
og  bibringer  dem  glæde,  fred  og  lykke,  så  lærer  vore  børn 
af  vores  eksempel  og  vores  adfærd  at  opføre  sig  på  samme 
måde.  Det,  som  vi  ønsker,  at  de  skal  være,  det  skal  vi  selv 
være.  Hvis  vi  ønsker,  at  de  skal  have  Kristi  billede 
indprentet  i  deres  bevidsthed,  så  skal  vi  selv  stræbe  efter 
at  have  det. 

Min  farmor  var  enke,  fra  hun  var  64  til  hun  døde  som 
101-årig.  Hun  havde  et  enkelt,  lille  hjem  med  få  af  livets 
materielle  goder,  og  dog  var  hun  indbegrebet  af  lykke, 
glæde  og  tro,  og  hendes  kærlige,  venlige  og  håbefulde 
indstillingen  var  smittende. 

Selv  om  hun  havde  sine  fysiske  skavanker  og  andre 
genvordigheder,  så  var  hun  en  ukuelig  optimist.  Når  som 
helst  nogen  fra  hendes  familie,  som  bestod  af  ti  børn,  69 
børnebørn,  210  oldebørn  og  49  tipoldebørn,  besøgte  hende 
for  at  vise  hende  kærlighed  og  opmuntre 
hende,  så  modtog  vi  altid  meget  mere 
kærlighed  og  opmuntring,  end  vi 
var  i  stand  til  at  give.  Hun  var  rigt 
velsignet  med  det,  der  virkelig 
betyder  noget,  og  det 
delte  hun  ud  af  ved  sit 
ædle  eksempel.  Hun 
havde  i  sandhed  Kristi 
billede  indprentet  i  sin  m 
bevidsthed.  Farmor 
havde  kun  faet  otte  års 
skolegang,  og  dog  var  hun 
en  stærk  og  indflydelsesrig 
lærer. 


GODE  EKSEMPLER 

Kloge  forældre  sørger  for  ikke  at  være  eksempler  på 
dårlige  karaktertræk  eller  adfærd.  Vi  skal  huske  på,  at 
had  ødelægger  den  sjæl,  som  nærer  det,  misundelse 
forpester  personligheden  hos  den,  som  styrer  af  den, 
kritik  og  fordømmelse  knuser  venskaber  og  fordoms- 
fuldhed begrænser  mulighederne  i  vores  verden.  Vi  kan 
være  eksempler  på  god  opførsel  på  trods  af  disse  fristelser. 
Vi  kan  vælge  at  lære  vore  børn  en  bedre  vej  ved  at  undgå 
nag,  dømmesyge,  skænderi,  sarkasme,  strid,  mukkeri, 
latterliggørelse  og  fjendskab. 

Når  vi  tilgiver  og  glemmer,  giver  vi  vores  børn 
mulighed  for  at  opleve  tilgivelsens  mirakel.  Da  jeg  som 
dreng  bar  Det  Aronske  Præstedømme,  blev  et  fremtræ- 
dende medlem  i  min  stav  fundet  skyldig  i  bedrageri  og 
fængslet.  Stavens  medlemmer  kom  med  mange  kritiske 
kommentarer.  Min  rare  og  tilgivende  far,  som  på  det 
tidspunkt  sad  i  stavens  højråd,  samlede  os  som  familie 
og  belærte  os  om,  at  der  ikke  findes  nogen  fuldkomne 
mennesker,  som  Herren  kan  kalde,  men  at  der  findes 
mange  gode  og  vidunderlige  mennesker,  som  han  kalder 
til  at  styrke  andre  og  selv  blive  styrket  ved  deres  virke. 
Far  sagde,  at  vi  altid  ville  blive  velsignet  for  at  opret- 
holde dem,  som  Herren  kaldte  til  at  tjene,  og  at 
vi  skulle  se  på  deres  stærke  sider  og 
ikke  deres  svagheder.  Min  fars 
tilgivende  og  kærlige  følelser 
for  vores  tidligere  leder  lærte 
mig  en  værdifuld  lektie,  som 
har  været  et  styrende  princip  i 
mit  liv. 

Selv  om  farmor  havde 
sine  vanskeligheder, 
var  hun  en  ukuelig 
optimist.  Hun  var  en 
stærk  og  indflydel- 
sesrig lærer,  der 
underviste  i  kraft  af  sit 
ædle  væsen. 

STYRKEN  I  ORD  OG  FORSKRIFT 

Tal  venligt  -  sig  kun  det,  som  opbygger.  »Et  mildt  svar 
afvender  vrede,  et  sårende  ord  vækker  harme«  (Ordsp 
15:1).  Når  vi  som  forældre  undgår  ord,  der  fornedrer, 
nedbryder,  skuffer  eller  gør  modløs,  lærer  vi  vore  børn  at 
undgå  skadelige  vaner.  Når  vi  vælger  og  anvender  ord, 
som  opbygger,  hylder,  roser,  opløfter  og  opmuntrer,  moti- 
veres vore  børn  til  at  gøre  det  samme.  På  den  måde  lærer 
de  kristuslignende  træk,  og  den  adfærd  får  dem  til  at  føle 
sig  godt  tilpas. 

I  en  engelsk  salme  står  der:  »Lad  os  ofte  tale  milde  ord 
til  hverandre,  derhjemme  og  hvor  som  helst  vi  er.« 
Salmer  forkynder  mange  evangeliske  lærdomme  og 
indbyder  Ånden  til  at  vidne  om  de  lærdomme  og  sand- 
heder, som  der  belæres  om,  samtidig  med  at  de  trøster  og 
opmuntrer.  Vi  kan  anvende  dem  i  hjemmet  til  at  under- 
vise vore  børn  og  styrke  de  principper,  som  vi  har  under- 
vist i  med  andre  midler.  Musik  er  så  stærk  en  påvirkning, 
at  de  sange,  som  vi  lærer  som  børn,  forbliver  i  vores  sind 
og  hjerte  livet  igennem.  Det  kan  være  gavnligt  for  os  som 


til  at  udtrykke  deres  tanker  og 
ved  at  være  positive.  Hvis  vi 
vil  fremme  en  effektiv  atmos- 
fære for  undervisning,  skal 
vi  lytte  til  deres  synspunkter, 
deres  bekymringer  og  deres 
spørgsmål.  Det  er  klogt  at 
anvende  princippet:  Spørg,  lad 
være  med  at  forelæse.  Stil 
spørgsmål,  som  begynder  med: 
»Hvad  synes   du  om   ...?«    »Hvordan  forstår  du 


./«  e 


Iler  »  Hvad  tror  du,  der  er 


»Hvorfor  tror  du  at 
meningen  med  ...?« 

Et  af  jeres  teenagebørn  vil  måske  spørge  om  lov  til  at 
gå  til  rockkoncert  med  sine  venner.  Hvis  I  siger:  »Det  vil 
jeg  ikke  have,  for  deres  musik  og  deres  opførsel  efterlever 
ikke  evangeliske  standarder«,  så  kan  det  få  barnet  til  at 
føle  sig  truet  eller  kuet.  Men  hvis  I  siger:  »Tak  fordi  du 
spørger,  men  af  en  eller  anden  grund  føler  jeg  mig  utryg 
ved,  at  du  tager  med.  Hvad  tror  du,  det  kan  være,  der  får 


enkeltpersoner  eller  familie  at  studere  teksten  til  nogle  af  mig  til  at  føle  sådan?«  Så  får  barnet  mulighed  for  at  drøfte 

salmerne  eller  primarysangene.  evangeliske  principper  og  deres  anvendelse,  uden  at  føle 

Når  vi  forældre  far  mulighed  for  at  føre  samtaler  med  sig  forurettet.  Jeg  har  som  far  lært,  at  når  vi  svarer  eller 

vore  børn,  underviser  vi  dem  bedst  ved  at  lade  dem  få  lov  udtaler  os  om  lærdomme  eller  principper  uden  at  spørge 

om  børnenes  mening,  så  snyder  vi  dem  for  muligheden 
for  selv  at  opdage  evangeliske  sandheder.  Vi  inddrager 
bedst  vores  børn  i  evangeliske  samtaler,  som  fremmer 
indlæringen,  ved  at  udveksle  følelser  og  meninger  med 
hinanden. 

LIVETS  LEKTIER 

Ofte  findes  de  bedste  undervisningssituationer  i  de 
mere  uformelle  forummer,  såsom  drøftelser  ved  middags- 
bordet, samtaler,  mens  vi  arbejder  sammen  eller  er  på 
rejse.  Bøn  kan  også  være  effektive  undervisningssituati- 
oner, når  vi  sammen  rådfører  os  med  Herren. 

Vi  skal  også  undervise  ved  eksempel  og  forskrift  i 
mere  formelle  forummer,  såsom  familieaften,  samtaler 
på  tomandshånd,  familieråd  og  familiestudium.  Når  vi 
som  forældre  oprigtigt  stræber  efter  at  belære  vore 
børn  om  evangeliets  guddommelige  sandheder  og 
vidne  for  dem  om  Guds  godhed,  kærlighed  og  velsig- 
nelser til  os,  giver  Helligånden  dem  en  overbevisning 
om  disse  principper. 

Undervisningssituationer  viser  sig  ofte  på  de  mest 
uventede  tidspunkter  og  i  de  særeste  situationer.  For 
nogle  år  siden  gav  vi  vore  to  sønner  10  gears -cykler  til 
jul.  I  et  forsøg  på  at  være  en  god  far  tog  jeg  en  af  vore 
gamle  cykler  og  fulgtes  med  drengene,  mens  de  lærte  at 
betjene  deres  nye  cykler.  Det  gik  fint,  indtil  min  tiårige 
søn  kiggede  ned  på  egerne,  mens  han  skiftede  gear.  Han 
kørte  direkte  ind  i  en  parkeret  bil.  Da  jeg  var  et  stykke 
foran  ham,  hørte  jeg  kun  braget.  Jeg  vendte  straks  om 
for  at  hjælpe  ham. 

Jeg  fik  helt  ondt  i  hjertet, 
da  jeg  så  ham  med  blodig 
mund     og     en     brækket 


Da  jeg  tog  min  søn  op 

i  mine  arme,  spurgte 

han:  »Far,  hvordan 

kan  det  være,  at  jeg 

altid  skal  lære  tingene  på  den 

hårde  måde?« 


fortand,  fordi  han  havde  slået  ansigtet  lige  ned  på  bilens 
bagende.  Det  så  i  et  øjeblik  også  ud  til,  at  han  havde 
brækket  sit  ben,  noget  han  havde  prøvet  seks  år  tidli- 
gere. Da  jeg  tog  ham  op  i  mine  arme,  så  han  mig  i  øjnene 
og  sagde:  »Far,  hvordan  kan  det  være,  at  jeg  altid  skal 
lære  tingene  på  den  hårde  måde?«  Se,  der  var  en  under- 
visningssituation! 

Vi  bør  undervise  vore  børn  ud  fra  dagligdags  hæn- 
delser -  både  vore  egne  og  deres.  Det  var  den  måde,  som 
Frelseren  underviste  på.  Når  vi  knytter  evangeliet  til 
vores  dagligdag,  får  det  betydning  i  vore  børns  liv. 

Vi  skal  konstant  læse,  studere  og  lære.  Så  kan 
Helligånden  hjælpe  os  med  at  formidle  det,  som  vi  lærer. 
Og  vi  må  aldrig  glemme  at  vi  kan  bede  om  guddommelig 
hjælp.  Vore  børn  er  også  Guds  børn.  Gennem  vores  tro 
og  bønner  kan  og  vil  han  velsigne  dem,  når  vi  ikke  kan 
være  sammen  med  dem,  og  på  tidspunkter,  hvor  vi  ikke 
ved,  hvor  de  er,  eller  hvordan  de  har  det. 

Alle  forældre  har  ret  til  at  søge  Herrens  hjælp  til  at 
undervise  deres  børn  i  evangeliets  sandheder.  Vor  Fader 
har  betroet  os  disse  børn,  og  han  vil  hjælpe  os.  Han  vil 
også  inspirere  andre  til  at  hjælpe  i  Kirkens  klasse- 
værelser, men  hjemmet  er  det  sted,  hvor 
den  vigtigste  undervisning  og  indlæring 
bør   finde    sted.    Vi    kan   alle    være 
taknemlige  for  kloge  og  gode  lærere, 
som  har  undervist  vore  forældre, 
for  dem,  som  nu  underviser 
os,  og  for  dem,  som  hjælper 
os  med  at  undervise  vore 
børn.  Men  de  er  hjælpere.  Vi 
må,   som  forældre,   påtage 
os   ansvaret   for   undervis- 
ningen af  vore  børn  i  evan- 
geliets sandheder  ved  ord  og 
eksempel.  Når  vi  gør  det,  kan 
vi  finde   trøst   i   løftet:    »Alle 
dine  sønner  skal  være  oplært 
af  Herren,  dine  sønner  får  stor 
lykke«  (Es  54:13).  □ 

Undervisning  i  hjemmet 

Skrifterne  er  grundlaget  for 
enhver  evangelisk  undervisning 
i  hjemmet.  I  dem  har  Herren  givet  os 
alle  evangeliets  grundlæggende  prin- 
cipper sammen  med  eksempler  på  sin 
egen  undervisning.  Vi  kan  bruge 
hans  metoder  som  forbilleder.  Vi  kan 
efterligne  hans  brug  af  lignelser  og 
hverdagshistorier  (såsom  historien 
om  de  ti  brudepiger,  se  Matt  25: 1-13; 
den  barmhjertige  samaritaner,  se  Luk 
10:25-37),  af  anskuelsesundervis- 
ning (såsom  skattens  mønt,  se  Matt 
22:15-22)  og  af  personlige  budskaber 
(såsom  det  til  den  samaritanske 
kvinde  ved  brønden,  se  Joh  4:4-26). 
Men  skønt  skrifterne  er  righoldige, 
så  er  de  ikke  de  eneste  kirkegod- 
kendte  materialer  til  evangelisk 
undervisning  i  familien.  Vi  kan  være 
taknemlige  for,  at  Herren  har  inspi- 
reret sine  tjenere  til  at  fremstille 
yderligere  materialer,  som  kan  hjælpe 
os  med  at  lære  og  udvikle  os.  Der 
findes  en  lang  række  supplerende 
materialer  til  undervisning  af  evange- 
liske principper  i  hjemmet  såvel  som  i 
Kirkens  klasseværelser.  Disse  materi- 
aler bygger  på  og  er  i  overensstem- 
melse med  gamle  og  nutidige  skrifter. 


Blandt  disse  er  tidsskriftet 
Liahona,  der  udkommer  hver  måned  i 
de  områder,  hvor  Kirken  er  solidt 
grundfæstet  og  med  andre  intervaller 
i  de  områder,  hvor  Kirken  endnu  ikke 
fungerer  på  de  lokale  sprog,  eller  hvor 
evangeliet  først  for  nylig  er  blevet 
præsenteret.  Artiklerne  i  Liahona  er 
tilpasset  medlemmernes  dagligdag. 
Alle  artiklerne,  lige  fra  budskaberne 
fra  vore  kirkeledere  til  vidnesbyrd  fra 
medlemmer  eller  gode  ideer  og 
forslag,  kan  tilpasses  til  undervis- 
ningen i  hjemmet.  Side  48  i  hvert 
eneste  nummer  rummer  forslag  til, 
hvordan  artiklerne  i  det  pågældende 
nummer  kan  anvendes  i  undervis- 
ningen. Konferenceudgaverne  af 
Liahona  (januar  og  juli)  findes  også 
tilgængelig  på  mange  sprog  på 
Kirkens  officielle  hjemmeside: 
www.lds.org. 

Udover  Kirkens  tidsskrifter  findes 
der  mange  kirkeudgivelser  i  form  af 
bøger,  håndbøger  og  andre  trykte 
materialer,  som  er  værdifulde  for 
hjemmets  undervisning  i  Jesu  Kristi 
evangelium.  Det  følgende  er  blot 
nogle  af  dem  (med  katalognummeret 
i  parentes) ,  som  kan  lånes  i  kirkebyg- 
ningens bibliotek,  hvis  det  findes  der, 
købes  fra  Kirkens  distributionscentre 
eller  bestilles  fra  kataloget  Kirkens 
materialer,  som  kan  fås  hos  wards- 
sekretæren,  biskoppen  eller  grens- 
præsidenten, 

■  »Familien:  En  proklamation  til 
verden«  (35602  110),  udsendt  af  Det 

Første  Præsidentskab  og  De  Tolv 
Apostles  Kvorum,  underviser  os  om 
Herrens  evige  formål  og  jordiske 
hensigt  med  familien. 

■  Familie-vejledning  (31180  110) 
er  et  hæfte,  som  skildrer  familiens 
formål  og  organisation. 

■  Undervisning  -  Den  største  kaldelse 
(36123  110),  den  grundlæggende 
håndbog  for  kirkens  lærerud- 
viklingskursus, er  en  stor  hjælp  for 
enhver,  som  vil  forbedre  sine  evner 
som  underviser. 

■  Vejledning  i  undervisning  (34595 
110)  giver  hjælp  til  at  forbedre 
undervisningen,  især  i  hjemmet. 

■  Vores  arv:  En  kort  beretning  om 
Jesu  Kristi  Kirke  af  Sidste  Dages  Hellige 
(35448  110)  fremhæver  vores  arv 
som  medlemmer  af  Kirken.  Den  er 
en  hjælp  i  studiet  af  Kirkens  historie. 

■  Til  gavn  og  styrke  for  de  unge 
(34285  110)  gennemgår  unge  sidste 
dages  helliges  standarder.  Den  er 
også  en  nyttig  vejledning  for  voksne 
medlemmer. 

■  Evangelisk  kunst  (34730)  inde- 
holder billeder  og  fotografier,  som 
skildrer  begivenheder  fra  skrifterne. 

■  Historier  fra  Det  Nye  Testamente 
(31119  110)  og  Historier  fra  Mormons 
Bog  (35666  110)  indeholder  historier 
fra  den  tid  og  de  områder,  som  disse 
værker  dækker,  samt  kort  og 
ordlister.  Disse  hæfter  er  især  nyttige 
til  familier  med  små  børn. 

■  Salmer  og  sange  (34832  110)  og 
Børnenes  sangbog  (34831)  opmuntrer 

familiens  medlemmer  til  at  synge  de 
samme  opbyggende  salmer  og  sange  i 
hjemmet,  som  vi  synger  til  vore 
møder. 

■  Det  hellige  tempel  (30959  110) 
er  udformet  som  en  hjælp  til  præ- 
stedømmeledere eller  forældre  til  at 


forberede  medlemmer  på  at  modtage 
templets  ordinancer.  Det  er  et 
uddrag  af  et  større  værk  med  samme 
titel,  som  er  skrevet  af  præsident 
Boyd  K.  Packer,  der  i  dag  er 
fungerende  præsident  for  De  Tolv 
Apostles  Kvorum. 

■  Templer  i  Jesu  Kristi  Kirke  af  Sidste 
Dages  Hellige  (35863  110)  indeholder 
illustrerede  artikler  om  fortidige  og 
nutidige  templers  historie,  formål  og 
anvendelse. 

■  Håndbog  i  evangeliske  principper 
(31110  110),  som  er  kursushæftet  for 
undervisningen  i  gæsteklassen,  inde- 
holder en  gennemgang  af  evan- 
geliets lærdomme  og  principper 
samt  et  afsnit  med  35  salmer  og 
10  børnesange.  Det  er  alle  tiders 
kildemateriale  for  familier. 

■        Kirkens        præsidenters 

lærdomme:  Joseph  F.  Smith  (35744 

110)    er  det   andet  bind   i   en 

række  af  bøger,  som  indeholder 

lærdomme  fra  nutidige  præsidenter 

for  Kirken.  Den  kan  anvendes   til 

personligt     studium     og    er     også 

kursushæftet  for   anden  og   tredje 

søndags  møder  i  Det  Melkisedekske 

Præstedømme  og  Hjælpeforeningen. 

■  Præstedømmets  pligter  og 
velsignelser,  Del  A  og  B  (31111  110, 
31112  110)  er  håndbøger,  som  hver 
indeholder  35  lektioner  om  emner, 
der  har  med  præstedømmet  og 
personlig  retskaffenhed  at  gøre. 

■  Sidste  dages  hellige  kvinder,  Del  A 
ogB  (31113  110,  31114  110)  inde- 
holder hver  35  lektioner,  som 
hjælper  kvinder  til  at  øge  deres 
personlige  retskaffenhed. 

Der  findes  flere  kirkeproducerede 
materialer.  Informationer  om  bestil- 
ling af  disse  materialer  findes  i  kata- 
loget Kirkens  materialer.  □ 

»HUSK  PA, 
HVEM  DU  ER« 


Navnet  er  tilbageholdt    illustreret  af  steve  kropp 

Da  jeg  fyldte  14,  begyndte  min 
mor  at  tale  i  kodesprog.  Netop 
som  jeg  styrtede  ud  af  døren  for 
at  opleve  nye  eventyr  med  mine  venner, 
råbte  hun:  »Husk  på,  hvem  du  er!« 

Jeg  var  ikke  helt  sikker  på,  hvad 
hun  mente  med  det,  men  jeg  lod,  som 
om  jeg  forstod  det  og  råbte  tilbage: 
»Det  skal  jeg  nok,  mor.  Farvel!«  Til 
tider  tænkte  jeg  over  hendes  kodebud- 
skab.  Hvad  var  det,  hun  ville  sige?  Jeg 
vidste  jo,  hvem  jeg  var.  Og  hvad  så? 

Mit  familieliv  var  ikke  altid  beha- 
geligt, mens  jeg  voksede  op.  Efter  en 
særlig  slem  aften  kan  jeg  huske,  at  jeg 
stirrede  på  mig  selv  i  spejlet.  Jeg 
kunne  knap  genkende  mit  eget  spejl- 
billede, fordi  mit  ansigt  var  helt  rødt 
af  min  fars  gentagne  slag.  Jeg 
begyndte  at  græde,  fordi  jeg  ikke 
anede,  hvad  jeg  skulle  gøre  eller 
tænke.  Jeg  overvejede  at  stikke  af.  Og 
hvad   der   var   værre    endnu, 

tanker  om  at  gøre  en  ende  på  mit  ulykkelige  liv  trængte 
sig  ind  i  mit  forvirrede  sind. 

Aldrig  før  eller  siden  har  jeg  følt  mig  så  alene.  Jeg 
følte  mig  udslidt,  næsten  villig  til  at  hengive  mig  til 
mørket.  Jeg  kiggede  ind  i  spejlet  igen.  Jeg  kender  jo  slet 
ikke  mig  selv,  græd  jeg.  Så  hørte  jeg  min  mors  replik 
gentaget  klart  og  tydeligt  i  mit  sind:  Husk  på,  hvem  du  ert 
Husk  på,  hvem  du  ert 

For  første  gang  forstod  jeg,  hvad  min  mor  mente.  Hun 
ville  have,  at  jeg  skulle  tænke  på  min  guddommelige 
herkomst.  En  strofe  fra  en  primarysang  genlød  i  mit  sind: 
»Jeg  er  Guds  kære  barn«  (Salmer  og  sange,  nr.  195). 
Denne  pludselige  påmindelse  hjalp  mig  til  at  bekæmpe 
Satans  fristelse  til  at  gøre  noget  dumt.  Visheden  om,  at 
jeg  var  af  guddommelig  æt,  ville  hjælpe  mig  til  at  holde 
ud.  Det  var  min  mor  klar  over,  og  jeg  vidste,  at  hun 
håbede,  at  jeg  selv  en  dag  ville  finde  ud  af  det. 

Vor  Herre  Jesus  Kristus  er  det  fuldkomne  eksempel  på 
en,  der  forstod  sin  guddommelige  herkomst.  Skrifterne 
fortæller  os,  at  han  i  sin  ungdom  »gik  frem  i  visdom  og 
vækst  og  yndest  hos  Gud  og  mennesker«  (Luk  2:52).  Jo 
mere  hans  forståelse  øgedes,  desto  bedre  forberedt  var 
han  på  at  opfylde  sin  rolle  som  verdens  Frelser. 


Vi  bliver  ikke  bedt  om  at  lide  som  Jesus  Kristus  gjorde. 
Men  som  en  hjælp  til  at  overvinde  vores  prøvelser  har  vor 
himmelske  Fader  givet  os  redskaber,  som  kan  øge  vores 
forståelse  af  vores  guddommelige  herkomst.  Fra  skrifterne 
lærer  vi,  hvordan  andre  er  blevet  klar  over  deres  rolle  som 
Guds  sønner  og  døtre  og  har  opført  sig  derefter.  Fra  levende 
profeter  hører  vi  om  vores  guddommelige  natur  og  mulig- 
heder. Gennem  præstedømmet  kan  vi  modtage  inspirerede 
velsignelser,  som  minder  os  om  vores  forhold  til  vor 
himmelske  Fader.  I  templet  bliver  vi  belært,  mens  vi  tager 
del  i  hellige  ordinancer.  Og  gennem  bøn  kan  vi  modtage 
den  hjælp,  som  vi  har  brug  for,  når  vi  glemmer,  hvem  vi  er. 

De  år,  der  fulgte  efter  den  aften,  hvor  jeg  knækkede 
mors  kode,  var  vanskelige.  Men  erkendelsen  af  min 
guddommelige  natur  har  hjulpet  mig  til  at  se  mine  udfor- 
dringer i  et  evigt  perspektiv.  Den  kundskab  fik  mig  til  at 
gifte  mig  i  templet  og  sammen  med  min  mand  opdrage  en 
familie,  der  var  solidt  rodfæstet  i  evangeliet. 

Jeg  tænker  ofte  på  min  mors  ord.  Til  tider  har  jeg  fore- 
stillet mig  min  sidste  stund  med  min  himmelske  Fader, 
inden  jeg  kom  herned  til  jorden.  Jeg  kan  lide  at  forestille 
mig,  at  han  gav  mig  et  knus  og  opmuntrede  mig  med 
nogle  sidste  kloge  ord:  »Husk  på,  hvem  du  er!«  D 

Sådan  anvender  du 
Liahona  for  juni  2001 


EMNER  I  DETTE  NUMMER 
Du  kan  finde  nyttige  ideer  til  undervisning  og  samtaler  i  dette  R   <*   1        '  d  25 

nummer  af  Liahona.  (Numrene  herunder  henviser  til  sidenumrene  i  „^  _-  .,„  T .., 

v  Bøn 25,  28,  L12 

dette  nummer.  L  =  Lille  Liahona).  niW     ~  .         .    u.  .    .    tIn  ,,- 

*  Det  Nye  Testamente,  Histoner  fraL12,  L14 

Familieaften 48,  L10 

NYTTIGE  IDEER  Faste 25 

■  »Hvem  tror  du,  at  du  er?«  Præsident  James  E.  Faust,  side  2:  Drøft      Forældrerollen 36 

præsident  Fausts  fem  forslag  til  at  hjælpe  unge  med  at  forstå,  hvem  de  er.      Fred 28 

Tænk  over,  hvordan  du  selv  kan  anvende  disse  forslag.  Guddommelig  natur 2, 46 

■  »En  tilbøjelighed  til  bestandig  at  gøre  godt«,  ældste  Spencer  J.      Helbredelse 28,  L14 

Condie,  side  14:  Hvis  nogle  af  dine  tilbøjeligheder  ikke  er  i  harmoni  med      Helligånden 28 

en  kristen  karakter,  så  tænk  på,  at  »tilbøjeligheder  udspringer  af  ønsker«.      Hjemmelærere 7 

Bed  om,  at  dine  ønsker  må  ændre  sig,  så  du  »hungrer  og  tørster  efter      Jesus  Kristus 26 

retfærdighed«  (3  Nephi  12:6).  ^^^^  Konvertering 8,14,28 

■  »Værdsæt  Frelserens  offer«,  side  26:  Læs  om   m  *  Lydighed 22,  L6 

den  unge  mand,  som  fik  hjælp  til  omvendelse  af  sin    ■  Lykke 2 

biskop.  Hvad  kan  du  lære  af  hans  holdning  til  W<  Missionering 8,  28,  L10 

synd,  omvendelse  og  det  at  stå  ren  for  Herren?  Nadveren 26 

■  Husk  på,  hvem  du  er«,  side  46:  Når  du        ^  Omvendelse 2, 14,  26 

befinder  dig  i  en  vanskelig  situation,  så     Æ  W/£  Ét    Pagter 14 

tænk  på  denne  unge  kvindes  budskab:      M  sk    Pionerer L2,  L5 

Husk  på,  hvem  du  er.  Du  er  Guds       Jj        %gf  iiST^  I     Profeter 34,  L6,  L8 

barn,  og  du  kan  leve  med  ham  igen,        m  W^j^jim^p  SiW^        m    Seminar 10 

hvis  du  lever  op  til  dine  pagter.  *>:  *•  Tiende .....22 

»    ™  Tilbøjeligheder 14 

Tjeneste 2 

Undervisning ...,......„.,.. 36,  44 

Venskab 10 


ARTIKLER  AF  UNGE  EFTERLYSES 
Vi  efterlyser  artikler  fra  vore  unge  læsere.  Historier,  som  vil  styrke  troen  hos  unge  verden  over. 
Send  din  beretning  til  YOUTH  ARTICLES,  Liahona,  Floor  24,  50  East  North  Temple  Street,  Salt  Lake 
City,  UT  841 50-3223,  USA,  eller  send  den  via  e-mail  til  CUR-Liahona-IMag@ldschurch.org.  Husk  at 
vedlægge  fulde  navn,  alder,  privatadresse  samt  ward  og  stav.  Hvis  det  er  muligt  kan  du  vedlægge 
et  billede  af  dig  selv  og  andre  af  personerne  fra  din  artikel. 

en  evangeliske  undervisning  af  børnene  er  først  og 
fremmest  forældrenes  ansvar  ...  Hjemmet  er  livets  og 

kirkens  vigtigste  klasselokale.«  Se  »Sådan  bliver  vi  vore 

børns  bedste  lærere«,  side  36. 

